Produkcija elektronske muzike – SAE Institute Belgrade\nJune 17, 2020 2022-05-18 10:56\nNauči kako da produciraš elektronsku muziku od jednog od najuspešnijih producenata elektronske muzike u regionu, Marka Milićevića – Gramophonedzie. Najpoznatiji je po svom hitu iz 2010. “Why don’t you”, koji je dostigao dvanaesto mesto na “UK Singles Chart”, a dobitnik je i nagrade “Best Adria Act” MTV EMA iste godine.\nOvladaj Ableton alatima i nauči da puštaš muziku, improvizuješ i produciraš svoju muziku koristeći Ableton Live softver. Ableton Live omogućava da kreiraš sekvence u realnom vremenu, na sceni, ili u studiju kada remiksuješ.\nNauči da koristiš Ableton interfejs, snimiš i edituješ audio i MIDI, istražuješ kreiranje sekvenci uživo, snimaš i miksaš.\nOvu veštinu produkcije moći ćeš da primeniš i na širok spektar drugih aplikacija, od laptop DJ-inga do kreiranja muzike u studiju.\nAbleton – demistifikovan\nSve što ste želeli da znate o MIDI-ju\nRetrospektiva kursa kroz preslušavanje završnih radova studenata\nTRAJANJE: 6 NEDELJA,\nTERMINI: UTORAK & ČETVRTAK OD 18H DO 19:30H\nKVALIFIKACIJE: SAE EMP CERTIFICATE


„Istorija pamti narode i društva koji su nestali sa istorijske scene, a razloge za ovakav ishod možemo da tražimo i na polju kulture. Zato je obaveza svake generacije da u skladu sa svojim znanjem, moralom, etikom učini koliko može za napredak srpske kulture, srpske duhovnosti i srpskog identiteta“, rekao je ministar na otvaranju naučnog skupa „Srpski kulturni prostor: ustrojstvo, problemi, vrednosti”.\nMinistar je podsetio prisutne da je ovaj skup nastavak aktivnosti koja je začeta potpisivanjem „Povelje o srpskom kulturnom prostoru“.\n„Srpski kulturni prostor je onaj geografski prostor na kome je srpski narod tokom dugog istorijskog trajanja ostavio nesumnjive tragove svog materijalnog i nematerijalnog kulturnog nasleđa. Ti prostori ne poklapaju se sa političkim prostorima naroda u nekom istoriskom trenutku“, rekao je Vukosavljević.\nOn je istakao važnost teme kulturnog sećanja, istorije pamćenja i inkluzivnog potencijala srpskog kulturnog prostora koji osnažuje razvoj srpske kulture, našeg kulturnog identiteta, našeg zajedničkog sećanja i zajedničkog kulturnog obrasca.\n„Zadatak ove generacije i svih institucija, među kojima je i Ministarstvo kulture, jeste da uloži maksimalan napor kako bi se kultura učvršćivala i unapređivala te tako unapređena predavala genaracijama koje dolaze“, poručio je Vukosavljević.


Šabić: RTS u službi SNS-a – Otvoreno\nPočetnaVestiŠabić: RTS u službi SNS-a\nsreda, 26. avgusta 2020 : 10:41\nŠabić: RTS u službi SNS-a\nNekadašnji poverenik za informacije od javnog značaja Rodoljub Šabić izjavio je da nije iznenadjen što nije uspeo konkurs za direktora RTS i što Dragan Bujošević ostaje v.d. direktora, uz ocenu da javni servis nije ni nezavisan ni nepristrasan, a institucije ne funkcionišu.\nKomentarišući ostanak Dragana Bujoševića na čelu RTS-a, Šabić se u izjavi za današnje izdanje lista “Danas” osvrnuo i na nedavno saopštenje Upravnog odbora RTS-a u kojem se, u negativnom kontekstu, komentariše izveštavanje pojedinih medija o izboru prvog čoveka javnog servisa.\n“Sećam se saopštenja Upravnog odbora RTS od pre nekoliko sedmica u kome su neke medije, uključujući i Danas, optužili zbog zlonamernog i tendencioznog izveštavanja o konkursu za izbor direktora, pritom bez bilo kakve konkretizacije tog šta je navodno “zlonamerno i tendenciozno” ili tih nekakvih “centara moći” pod čijim uticajem se to radi. Ali iako su takve paušalne diskvalifikacije u maniru Lukašenka uvek otužne, skoro da izaziva osmeh deo saopštenja koji je sadržavao garanciju da će postupak biti završen “onako kako to javnost očekuje – transparentno i zakonito”, istakao je Šabić.\nPrema njegovim rečima, bilo je baš onako kao što je javnost očekivala – konkurs je okončan neuspešno, direktor nije izabran i dalje imamo v.d. stanje.\nŠabić je dodao da su prethodno iz pravilnika uklonjene odredbe koje su obavezivale Upravni odbor da konkurs sprovede tri meseca pre isteka mandata direktora, potom je po isteku mandata direktor ostao do odlaska u penziju, pa ostao u v.d. statusu, potom je na razne načine odugovlačeno sa sprovodjenjem konkursa, da bi na kraju on bio okončan neuspešno.\nŠabić je podsetio da je gotovo dve trećine rukovodećih ljudi državne administracije u problematičnom odnosno nezakonitom v.d. statusu.\n“Mesecima posle izbora imamo skupštinu koja je stigla samo da verifikuje mandate poslanika, dakle da stvori uslove da oni primaju plate i paušale ali ne i da rade svoj posao, jer nisu izabrali čak ni rukovodstvo ni radna tela. Imamo “tehničku” Vladu , a umesto kao uredjene i stabilne, kod nas institucije funkcionišu kao konstantne improvizacije. U takvim uslovima veoma su podložne uticaju dnevne politike i nije realno očekivati da će svoje uloge ostvarivati nezavisno i nepristrano, što RTS, pogotovo njegov i informativni program svakodnevno potvrdjuje”, zaključio je Šabić.\nKonkurs za generalnog direktora RTS-a je 21. avgusta ponovo raspisan jer na glasanju na prethodno raspisanom konkursu članovi Upravnog odbora RTS nisu izabrali nijednog od dvojice kandidata koji su ispunili kriterijume.\nDo izbora novog generalnog direktora kao vršilac dužnosti ostaće Dragan Bujošević, kojem je 5. maja istekao petogodišnji mandat, a Upravni odbor zatražio je od Skupštine Srbije i Ministarstva kulture i informisanja tumačenje da li Bujošević dva puta može biti imenovan za vršioca dužnosti generalnog direktora RTS-a.


Kina: Obaranje Suhoja gubitak za borbu protiv terorizma – NovostiDana.rs\nKina: Obaranje Suhoja gubitak za borbu protiv terorizma\nPEKING – Obaranje ruskog bombardera Suhoja Su-24M od strane Turske predstavlja gubitak za međunarodnu antiterorističku kampanju, izjavio je danas portparol kineskog ministarstva spoljnih poslova Hong Lej.\n„Uništavanje ruskog vojnog aviona je gubitak za međunarodnu kampanju protiv terorizam. Nadamo se da će sve strane biti u stanju da unaprede saradnju i koordinaciju i preduzmu odlučnu akciju u cilju izbegavanja ovakvih tragedija u budućnosti“, naveo je kineski diplomata.\nOn je primetio da je ruski avion u Siriji izvodio letove u sirijskom vazdušnom prostoru uz dozvolu sirijske vlade, prenosi Tas.\n„Oboren je tokom misije uništavanja terorističkih meta u Siriji“, rekao je on i podsetio da je Savet bezbednosti UN usvojio rezoluciju koja ovlašćuje sve zemlje učesnice kampanje da preduzmu sve neophodne mere za borb protiv terorističkih snaga, uključujući i Islamsku državu“, rekao je Lej.\nFoto Tanjug, R. Prelić/ arhiva, ilustracija


Raspored - Radio Slobodna Evropa, Nedjelja/nedelja 20 mart/ožujak 2011\nGlavni sadržaj regionalne subotnje emisije je tema sedmice u kojoj govorimo o odnosu vlasti u Srbiji prema Srbima na prostoru bivše Jugoslavije.\nU emisiji objavljujemo: - Šta je tokom posjete Briselu izjavio šef policijske misije EU u BiH, Stefan Feller? - Renzo Daviddi, preuzeo funkciju zamjenika šefa delegacije u BiH - da li se nazire početak pojačane "evropske" uloge u BiH? - Šta je bivši predsjednik Slovenije, Milan Kučan, kao specijalni izvjestilac premijera Pahora, napisao u Izvještaju o situaciji u BiH? - Šta je posebno naglašeno tokom susreta evropskih parlamentaraca u Sarajevu, koji su nagovijestili pojačanu saradnju, i u korištenju IPA fondova.


Analiza Centra u Danasu: NATO kao tema koalicija i stranaka\nDnevni list Danas objavio je analizu Centra o zastupljenosti izjašnjavanja stranaka o NATO u predizbornoj kampanji u svom posebnom dodatku "Izborna groznica". List navodi rezultate analize Centra po kojoj je pitanje (ne)pristupanja NATO bilo najzastupljenija tema u dosadašnjem toku predizborne kampanje u odnosu na sve druga pitanje iz šireg kruga tema povezanih sa pitanjima bezbednosti.\nList dalje navodi da je prvi razlog za to, obeležavanje 17. godišnjice NATO bombardovanja 24. marta, koje je palo u vreme predizborne kampanje, što su gotovo sve stranke iskoristile za izjašnjavanje o ovom događaju uključujući i protesne skupove. Iz redova stranaka koje participiraju u vladajućoj garnituri, najeksplicitniji u osudi ove vojne akcije koja je jasno označena kao „agresorska“ bili su predstavnici Socijalističke partije Srbije (SPS), stranke koja je i kreirala i vodila spoljnu i unutrašnju politiku Srbije u vreme bombardovanja.\nDrugi razlog za veliku učestalost tema vezanih za NATO u predizbornoj kampanji je nastojanje desno orijentisanih stranaka – koalicije Demokratske stranke Srbije (DSS) -Dveri, kao i Srpske radikalne stranke (SRS), da istaknu osudu NATO, uključujući nedavno potpisivanje Zakona o potvrđivanju Sporazuma sa NATO, kao okosnicu svoje izborne kampanje.\nPitanje potrebe referenduma povodom ulaska u NATO pojavilo se kao pokazatelj razlika između predsednika SNS i Vlade Aleksandra Vučića, koji je nastojao da i eventualni referendum postavi u kontekst nepotrebnog trošenja novca i vremena (već viđena doskorašnja argumentacija za nepotrebnost vanrednih izbora), i predsednika Srbije Tomislava Nikolića. Iako više nije formalno član SNS, Nikolić se jasno opredelio u ovoj kampanji, pa se i njegove izjave moraju uzimati u obzir, posebno imajući u vidu stav da je povodom eventualnog uključivanja u NATO potrebno izjašnjavanje građana na referendumu. Interesantno je da Nikolić koji se otvoreno protivio usvajanju Zakona, u svom saopštenju povodom obeležavanja godišnjice bombardovanja NATO, nije u tekstu pomenuo ovu organizaciju imenom.\nMonitoring je rađen na osnovu analize štampanih medija (sve dnevne novine i nedeljnici: NIN, Vreme, Pečat, Nedeljnik, Newsweek, Svedok, Geopolitika, Novi magazin), TV (informativne emisije/Vesti i Dnevnici sa: RTS1, RTS2, Prva, Studio B, B92, Happy, Pink, Naša TV, N1, i političkih emisija Oko magazin, Upitnik, Da možda ne, Ćirilica i Tako stoje stvari).\nOpširnije o rezultatima analize predizborne kampanje pročitajte ovde i ovde.


Radulović (DJB) o uvođenju vanrednog stanja: Ustav ozbiljno prekršen, vlast u rukama jednog čoveka - Naslovi.net\nRadulović (DJB) o uvođenju vanrednog stanja: Ustav ozbiljno prekršen, vlast u rukama jednog čoveka\nPredsednik pokreta Dosta je bilo (DJB) Saša Radulović ocenio je danas da je Ustav Srbije "ozbiljno prekršen" kada je na osnovu zajedničke odluke predsednika Republike, premijerke i predsednice skupštine uvedeno vanredno stanje u cilju sprečavanja širenja korona virusa.\nNavodeći da je epidemija korona virusa ozbiljna stvar, Radulović je upitao zbog čega se pribeglo uvođenju vanrednog stanja kada kako je naveo, Srbija za te potrebe ima zakon po kom Vlada i ministarstva imaju sve nadležnosti da sprovode neophodne mere u cilju zaštite stanovništva.\n"Mi se sada nalazimo potpuno van Ustava. Vlast je praktično koncentrisana kod jednog čoveka a jedan čovek ne može da zaustavi epidemiju, to mogu samo institucije koje rade u skladu sa Ustavom i zakonon", rekao je Radulović na konferenciji za novinare u Skupštini Srbije.\nOcenio je da bi poslanici "morali" da budu u skupštini nakon što je "na protivustavan" način uvedeno vanredno stanje u Srbiji.\n"Skupština može da se sastaje a ako postoji opasnost od virusa, moguće je organizovati testiranje poslanika. Čak i u vreme Prvog svetskog rata Narodna skupština je funkcionisala. Nijedna druga zemlja nije izašla van ustavnih okvira u borbi sa korona virusom a u Srbiji se pribeglo flagrantnom kršenju Ustava", ocenio je lider DJB.\nRadulović je pozvao predsednika Srbije Aleksandra Vučića, premijerku Anu Brnabić i predsednicu parlamenta Maju Gojković da hitno odgovore na pitanje ko je i na osnovu čega odlučio da skupština nije u mogućnosti da se sastane i zašto to obrazloženje nije deo odluke o uvođenju vanrednog stanja.\n"Da li je osnov za nemogućnost da se sastane Narodna skupština pravne prirode, konkretno da li je to Naredba o zabrani javnih okupljanja, kao što je objavljeno u pojedinim medijima ili je u pitanju neka druga faktička nemogućnost da se skupština sastane", upitao je Radulović.\nOn je predsednicu parlamenta Maju Gojković upitao da li zna da "odluka jednog ministarstva o zabrani javnih okupljanja ne može da bude jača od Ustava, suspenduje Narodnu skupštinu i oduzme joj Ustavom date nadležnosti".\n"Zbog čega predsednica Narodne skupštine nije u skladu sa članom 200. stav 8. Ustava u Ustavom propisanom roku, na dnevni red skupštine stavila potvrđivanje Odluke o proglašenju vanrednog stanja, koju su doneli predsednica skupštine, predsednik Republike i predsednica Vlade, s obzirom da je u skladu sa članom 106. Ustava Narodna skupština u zasedanju posle proglašenja vanrednog stanja", upitao je lider DJB.\nSaša Radulović grmi: Ustav ozbiljno prekršen! Vlast je sada u rukama jednog čoveka! (video)\nUstav SrbijeVanredno stanjeSaša RadulovićKorona virus\nPalma: Što se mene tiče taj izmišljeni slučaj mogu da preuzmu i CIA i KGB\nRakovica za smenu Stefanovića, Miličković ga pustio niz vodu\nDejan Madić izabran za novog rektora Univerziteta u Novom Sadu\nNovi magazin pre 57 minuta


Vozači oprez, mokri i klizavi kolovozi\nFoto: Ilustracija | Vozači oprez, mokri i klizavi kolovozi\nSrna 13.09.2017 07:59\nBANJALUKA - U Republici Srpskoj ovog jutra kolovozi su pretežno mokri i klizavi, a jutarnja magla mjestimično smanjuje vidljivost u kotlinama, duž riječnih tokova i na planinskim prevojima.\nIz Auto-moto saveza Republike Srpske vozačima skreću pažnju na moguće odrone zemlje i kamenja na kolovoz na dionicama koje prolaze kroz usjeke i pored kamenih kosina, te savjetuju opreznu vožnju prilagođenu stanju i uslovima na putu.\nU vremenu od 11.00 do 11.45 časova zbog održavanja penjačkog "Dril end čil festivala" obustavlja se saobraćaj na magistralnom putu Karanovac-Crna Rijeka u kanjonu Tijesno, u blizini rafting slalom staze.\nU vrijeme obustave saobraćaj se preusmjerava na putni pravac Banjaluka-Čađavica-Mrkonjić Grad.\nZbog radova na sanaciji tunela Kalovita Brda na dionici magistralnog puta Ljubogošta-Pale saobraćaj je u tunelu potpuno obustavljen i odvija se obilaznicom u neposrednoj blizini.\nU toku su radovi na izgradnji vijadukta "Mahovljani" na dionici auto-puta Banjaluka-Prnjavor zbog čega je petlja "Mahovljani" zatvorena za sav saobraćaj, a vozači mogu koristiti petlju "Aleksandrovac".\nZbog izgradnje vijadukta na dionici magistralnog puta Nova Topola-Klašnice, na lokalitetu Mahovljanske petlje, u vremenu od 23.00 do 5.00 časova povremeno se obustavlja saobraćaj u maksimalnom trajanju do 30 minuta, najviše četiri puta tokom ovog perioda.\nU toku je izgradnja kanalizacione mreže u Bijeljini, zbog čega je na dionici magistralnog puta Bijeljina-Glavičice u ulicama 27. marta i Srpske vojske saobraćaj obustavljen za sva vozila.\nSaobraćaj teretnih vozila odvija se isključivo obilaznicom, dok se putnička vozila preusmjeravaju na gradske ulice.\nIzmijenjen je režim odvijanja saobraćaja na magistralnom putu Klašnice jedan-Prnjavor, zbog regulisanja ulaza i izlaza na magistralni put vozila gradilišta koja su angažovana na izgradnji auto-puta Banjaluka-Prnjavor.\nIzmjene u odvijanju saobraćaja planirane su u periodu od 7.00 do 19.00 časova.\nZbog izlaska mehanizacije angažovane na izgradnji auto-puta Banjaluka-Doboj izmijenjen je režim saobraćaja na regionalnom putu Prnjavor-Stanari, sekcija Prnjavorska petlja.\nS ciljem bezbjednog odvijanja saobraćaja na auto-putu "9. januar" Prnjavor-Doboj, uspostavljen je poseban režim saobraćaja u području petlji "Prnjavor" i "Johovac".\nZbog deminiranja terena na deminerskom radilištu Klakari Donji 12 i Klakari Donji 13 na magistralnom putu Brod-Odžak radnim danima od 8.00 do 18.00 časova saobraćaj se odvija tako da obustave traju 30, a propuštanje saobraćaja 10 minuta.\nZbog bušenja i miniranja terena na dionici magistralnog puta Rogatica-Ustiprača u mjestu Dub dolazi do povremenih obustava saobraćaja u trajanju od pet do 15 minuta u periodu od 9.00 do 10.00 i od 14.00 do 17.00 časova.\nNa regionalnom putu Površnice-Lopare izvode se radovi na sanaciji klizišta zbog čega je saobraćaj teretnih vozila preusmjeren na putni pravac Lopare-Priboj-Banj Brdo.\nNa regionalnim putevima Karanovac-Kneževo u mjestu LJubačevo i dionici Ukrina-Gornja Vijaka zbog aktiviranog klizišta saobraća se jednom trakom.\nNa putevima u Federaciji BiH intenzitet saobraćaja pojačan je u gradskim centrima, a sporije se saobraća i na dionicama gdje se izvode sanacioni radovi, uključujučći pravce Odžak-Donji Svilaj, Stupari–Kladanj, Simin Han-Kalesija, Živinice-Međaš i Srebrenik-Donja Orahovica.\nDragičević: Uskoro će sve izaći na vidjelo\nKolovozi ponegdje vlažni\nVlasnik preduzeća "Megadrvo" od Majevice želi da napravi Zlatibor\nDavor Dragičević: Nećemo odustati dok ne dođemo do istine\nPojačana frekvencija vozila u Gradišci, Brodu i Ivanici


Kina zabranjuje operacije sa kriptovalutama | Nova Ekonomija\nKina zabranjuje operacije sa kriptovalutama\nKineska udruženja za onlajn finansije, Kinesko udruženje banaka (CBA) i Udruženje za plaćanje i kliring zabranili su pružanje usluga povezanih sa kriptovalutama, preneo je portal Enterpreneur. Pored toga, zabrana se odnosi i na rad sa kompanijama koje posluju u oblasti kriptovlauta.\n"U poslednje vreme su skočile cene kriptovaluta, pa su strmoglavo pale. Poraslo je i spekulativno trgovanje kriptovalutama, koje ozbiljno narušava sigurnost imovine ljudi i remeti normalan ekonomski i finansijski poredak", navodi se u zajedničkom saopštenju tih organizacija.\nKako se dodaje, ovaj potez dolazi nakon višestrukih pokušaja Kine da reguliše aktivnosti na tržištu digitalnih valuta.\nKina je u oktobru objavila nacrt zakona koji je zabranio takozvano rudarenje kriptovaluta, a kasnije je i zaplenjena značajna količinu kriptovaluta.\nKineskim bankama i internet kompanijama za plaćanje naloženo je da obustave sve aktivnosti poput otvaranja računa, registracije novih korisnika, trgovine i osiguranja.\nU poređenju sa prethodnom zabranom koja je doneta 2017. godine, nova pravila proširila su opseg zabranjenih usluga i procenila da “virtualne valute nisu podržane bilo kakvom stvarnom vrednošću”, prenosi Klix.ba.\nKako se objašnjava, jasno je navedeno da institucije ne smeju da prihvate kriptovalute ili da ih koriste kao sredstvo plaćanja.\nTakođe, ni institucije ne mogu da pružaju usluge razmene kriptovaluta sa kineskom valutom juan, kao i sa drugim stranim valutama.\nBanke i kompanije koje nude usluge plaćanja takođe su pozvane da pojačaju nadzor novčanih tokova koji su uključeni u trgovinu kriptovalutama i da bliže koordinišu u identifikaciji takvih rizika.\nEvropska investiciona banka nedavno je najavila da će početi da koristi svoju kriptovalutu Ethereum, koja će biti dostupna u obveznicmama vrednim 100 miliona evra.


Nova rješenja kritikuju i notari i privrednici - Akta.ba\n23.10.2013. 08:03 / Izvor: Nezavisne novine\nVlada RS predložila je izmjenu notarskih naknada i nagrada s ciljem da se privrednici, prilikom registracije firmi, rasterete troškova notarskih usluga. Međutim, novim rješenjima je, pored notara, nezadovoljna i Privredna komora RS, tvrdeći da pojedine odredbe, štaviše, poskupljuju proces registracije.\nU Vladi RS smatraju da će nova uredba omogućiti da se domaća fizička i pravna lica, kao i strani investitori, prilikom registracije privrednih subjekata maksimalno rasterete troškova notarskih usluga.\nKažu da se predloženom uredbom direktno doprinosi ispunjenju jednog od ciljeva Ekonomske politike RS za 2013, odnosno podrške privredi i unapređivanju poslovnog okruženja kroz nastavak reforme procesa započinjanja poslovanja, smanjenje administrativnih barijera i taksi u toku poslovanja.\nNaime, Vlada RS je izmjenama Uredbe o određivanju nagrada i naknada notarima smanjila notarsku tarifu za obradu osnivačkih akata privrednih društava, ustanova i ostalih poslovnih subjekata sa 300 na 200 KM bez PDV-a.\nNotarima se, takođe, uvodi obaveza da u kancelariji jasno istaknu obavezne notarske radnje s cijenom usluge, kao i ukupne troškove registracije, te usluge koje stranka može tražiti od notara.\nIrena Mojović, predsjednik Notarske komore RS, danas nije željela komentarisati predloženu uredbu, ali su "Nezavisne" u posjedu dopisa te asocijacije Ministarstvu pravde RS u kojima su izrazili protivljenje novim rješenjima.\nNotari su tako, između ostalog, ukazali da im je prošle godine nagrada smanjena za 35 odsto, a ove godine za dodatnih 33 odsto.\n"Poznato vam je da notari za svoj rad odgovaraju svojom imovinom, ali da oko 85 odsto notara nije u mogućnosti da svojom zaradom održi ili poveća svoju imovinu. Postavlja se i pitanje istinitosti zakonskih garancija datih građanima i poslovnim subjektima o tome da notar odgovara za štetu stranci svom svojom imovinom, ako tu imovinu notar ne može održati niti uvećati", ističe se u dopisu Notarske komore RS.\nOno što je, pak, sporno za Privrednu komoru RS je predloženo uvođenje novih tarifnih brojeva za ovjeru potpisa osnivača jednočlanog društva s ograničenom odgovornošću (d.o.o.). Ako je osnivač jednočlanog d.o.o. fizičko lice, notarska nagrada iznosiće sedam bodova (3,5 KM), a ako je osnivač pravno lice, onda će iznositi 90 bodova (45 KM), s tim da su notari tražili 210 bodova (105 KM).\n"Izdavanje ovjere potpisa osnivača ili ovlaštenog lica kod jednočlanih d.o.o. u posebnu kategoriju je nepotrebno i nije u skladu s ciljevima reforme registracije poslovanja koja se odnosi na pojeftinjenje procedure osnivanja i poslovanja privrednih društava", kazao je Vladimir Blagojević, portparol Privredne komore RS.\nOn, takođe, navodi da propisi koji regulišu ovu oblast u zemljama u okruženju, poput Hrvatske i Slovenije, ne sadrže predložene odredbe, dok se ovjere potpisa kreću od osam maraka u Hrvatskoj do 28 KM u Sloveniji.\nPrivrednici stoga dotične odredbe smatraju nepotrebnim, ističući da poskupljuju proces registracije privrednih subjekata i privredni ambijent RS čine manje konkurentnim u odnosu na okruženje.\n#Ekonomske politike RS


Anketa o poslovnim i privatnim putovanjima građana BiH za 2018. - Zenicablog\nAnketa o poslovnim i privatnim putovanjima građana BiH za 2018. – Statističke institucije u Bosni i Hercegovini (Agencija za statistiku BiH, Federalni zavod za statistiku i Republički zavod za statistiku RS) u ovoj godini provode drugi val Ankete o privatnim i poslovnim putovanjima (APPP) za 2018. godinu.\nAPPP će biti provedena na teritoriji cijele BiH od 25. marta do 7. aprila na uzorku od 4.050 slučajno odabranih domaćinstava iz svih krajeva Bosne i Hercegovine, od toga u Federaciji BiH na uzorku od 1.700 domaćinstava.\nAnketiranje izabranih domaćinstava će raditi anketari koje je akreditirao Federalni zavod za statistiku, najavljeno je iz tog zavoda.\nSvrha istraživanja “Turistička aktivnost stanovništva Bosne i Hercegovine”, odnosno Federacije BiH jest osigurati osnovne podatke o nacionalnom turizmu, tj. podatke o putovanjima domaćeg stanovništva u dobi od 15 i više godina.\nPodaci koje ispitanici daju o sebi i članovima svoga domaćinstva su povjerljivi i bit će objavljeni u agregiranom obliku.\nUpotreba, povjerljivost i zaštita podataka utvrđena je članovima od 36. do 42. Zakona o statistici Federacije BiH i primjenjivat će se prilikom statističke obrade predmetnih podataka.\nTagovi2018 anketa bih građani mladi odlazak porodice privatna putovanja putovanja


Naučnici tvrde da su rešili misteriju „jezera kostura“ (video) – Krstarica Naučnici tvrde da su rešili misteriju „jezera kostura“ (video)\nM. K. - 01.03.2021 - Foto: Abhijeet Rane – CC BY 2.0\n„Poništeno je svako objašnjenje koje je uključivalo jedan katastrofalan događaj koji je doveo do njihove smrti. Još uvek nije jasno šta se dogodilo na jezeru Rupkund, ali sada možemo biti sigurni da se smrt ovih pojedinaca ne može objasniti jednim događajem“, rekla je za Bi-bi-si Idoin Harni, vodeća autorka studije i doktorant na Univerzitetu Harvard.\nNaučnici kažu da je najzaprepašćujući detalj taj što su ljudi koji su svoj kraj dočekali u jezeru dolazili sa različitih mesta. Jedna grupa ljudi imala je genetiku sličnu onima koja sada žive u Južnoj Aziji, dok je druga grupa bila „usko povezana“ sa ljudima koji žive u Evropi, posebno onima koji žive na grčkom ostrvu Kritu.\n„Neki od njih imaju poreklo koje je češće u grupama sa severa potkontinenta, dok drugi imaju poreklo koje je češće u južnijim grupama“, rekla je Idoin Harni.\n„Još uvek tražimo odgovore“, rekla je Idoin Harni.


Ljajić: Ne postoji osnov da Srbija raskida saradnju sa Huavejom - Radio Televizija Novi Pazar\nMay 22, 2019 May 22, 2019 Senada Kalic 113 Views\nNemačka je, kako piše RSE, najavila donošenje specijalnog zakona kojim bi se osigurala da Huavej da neće predati podatke kineskoj državi, pre nego što dozvoli tom proizvođaču telekomunikacione opreme da učestvuje u gradnji 5G (pete generacije) mobilne mreže. Upitan da li je Srbija razmatrala donošenje sličnih mera kojima bi se regulisalo poslovanje Huaveja, Ljajić je odgovario da se to u ovom trenutku ne razmatra.\nAmerički Gugl suspendovao je licencu kompaniji Huavej, što znači da će kineski proizvođač mobilnih telefona ostati samo na osnovnoj verziji Android operativnog sistema. Prethodno je američka državna administracija stavila Huavej na crnu listu kompanija.\nIzvor: NoviMagazin / Beta\n← Pretukao suprugu pa dobio dve godine robije\nIzgoreo automobil predsednika SO Nova Varoš →


Ćosić: Mali Zejtinlik najsvetije mjesto na ovom području - princip.news\nĆosić: Mali Zejtinlik najsvetije mjesto na ovom području\nKod Centralnog krsta na Vojničkom spomen-groblju u Sokocu služen je pomen poginulim srpskim borcima, nakon čega su predstavnici grada Istočno Sarajevo, gradskih opština i boračkih organizacija položili vijence i crvene ruže u okviru manifestacije “Dani Istočnog Sarajeva” i povodom Dana srpskog jedinstva, slobode i nacionalne zastave.\n“Mali Zejtinlik je za svakog stanovnika Istočnog Sarajeva najsvetije mjesto na ovom području, gdje su upokojeni oni koji su branili Republiku Srpsku i Istočno Sarajevo”, istakao je gradonačelnik Istočnog Sarajeva Ljubiša Ćosić.\nĆosić je novinarima u Sokocu rekao da se nastavlja obilježavanje dana i krsne slave Grada – Svetog Petra Dabrobosanskog, ali i Dana srpskog jedinstva, slobode i nacionalne zastave.\nNapominjući da je veliki broj srpskih boraca koji su sahranjenih na Vojničkom spomen-groblju na Sokocu odbranio teritoriju koja je u ratu bila Srpsko Sarajevo, Ćosić je izrazio žaljenje zbog činjenice da su pojedine sarajevske opštine i naselja Srbi u miru morali napustiti jer Dejtonskim sporazumom nisu ostale u sastavu Republike Srpske.\n“Time je njihova žrtva još veća. Branili i odbranili, a u miru, u slobodi za koju u se borili, morali su napustiti Srpsko Sarajevo u velikom dijelu i zato nikada ne mogu biti zaboravljeni”, rekao je Ćosić.\nPrema njegovim riječima, upravo zbog toga su u okviru manifestacije “Dani Istočnog Sarajeva” i Dana srpskog jedinstva, slobode i nacionalne zastave, rukovodstvo grada, šest opština koje čine gradsku zajednicu sa predstavnicima regionalne i opštinskih boračkih organizacija danas odali počast srpskim junacima poginulim u odbrani Sarajevsko-romanijske regije.\nĆosić je naglasio da će se opštine i grad Istočno Sarajevo u narednom periodu boriti za boračku populaciju, te iz godine u godinu popravljati položaj ljudi iz ove populacije i truditi se da osmisle za njih nove programe podrške.\nPredsjednik Skupštine Grada Istočno Sarajevo Branko Koroman naglasio je da je program obilježavanja počeo na Malom Zejtinliku, gdje je sahranjeno skoro 1.000 srpskih boraca poginulih u obrani Sarajevsko-romanisjke regije i da će tako biti i ubuduće, kada se bude slavila sloboda.\nOn je dodao da te slobode ne bi ni bilo da više od 4.100 srpskih junaka nisu žrtvovali život u odbrani regije.\n“Ne možemo koračati u budućnost ako čvrsto ne opravdamo i poštujemo prošlost i ovo će biti praksa i u budućim proslavama Grada”, poručio je Koroman.\nNačelnik opštine Sokolac Milovan Bjelica napomenuo je da je jedan od osnivača Grada Istočno Sarajevo i Vojničkog spomen-groblja Mali Zejtinlik i da je uvijek djelovao u pravcu stvaranja srpske sloge i jedinstva.\nOn je novinarima rekao da se ovih dana razmišlja o inicijativi da Vojničko spomen-groblje na Sokocu dobije naziv Novi Zejtinlik umjesto sadašnjeg Mali Zejtinlik.\nBjelica je naglasio da su povodom Dana srpskog jedinstva, slobode i nacionalne zastave na svim javnim ustanovama na Sokocu istaknute srpske zastave.\nVijenac na spomenik položio je danas između ostalih ministar spoljne trgovine i ekonomskih odnosa u Savjetu ministara Staša Košarac.\nSrpski stanovnici Ilijaša, Ilidže, Hadžića, Vogošće i Grbavice, njih oko 120.000, su nakon potpisivanja Dejtonskog mirovnog sporazuma napustili odbranjena vjekovna ognjišta jer nisu željeli da žive pod tuđom vlašću.\nSrbija i Republika Srpska zajednički proslavljaju praznik srpskog jedinstva, slobode i nacionalne zastave 15. septembra, na dan kada su srpske i savezničke jedinice u Prvom svjetskom ratu probile Solunski front.


Nikola Selaković i Aranča Gonsales Laj (Foto Tanjug Z.M)\n"Španija se drži principa da ne priznaje Kosovo. Branili smo taj stav i do sada, radimo to i danas i nastavićemo i u budućnosti", rekla je ministarka na zajedničkoj pres konferenciji odgovarajući na pitanje Tanjuga ostaje li Španija pri svom stavu o nepriznavanju samoproglašene nezavisnosti Kosova.\nGonsalesova je istakla da pitanje Kosova treba da se reši u dijalogu Beograda i Prištine.\n"Moramo još odlučnije da podržimo taj dijalog kao put za miroljubivo rešenje pitanja KiM", rekla je španska ministarka.\nSelaković je istakao da je Beograd privržen dijalogu, koji vidi kao jedino moguće rešenje i jedini način za pronalazenje političkog, diplomatskog rešenja uz poštovanje međunarodnog prava i nacionalnih interesa Srbije i Srba na Kosovu.\n"Siguran sam da nema prostora za takav pristup u kojem će Srbija biti zemlja koja će biti suočena sa uslovom koju niko nije imao. Zvaničan stav Srbije je da samo kompromis može biti jedino održivo rešenje, u kojem će obe strane dobiti dovoljno, a nijedna sve", rekao je Selaković.\n"Dijalogu je posredovala EU, kao što je i sada slučaj. Očekujemo od EU, ne da pita za nas da priznamo jednostranu proglašenu nezavisnost tzv Kosova, već da izvrši prtisak na Prištinu da ispuni obaveze koje je preuzela u dijalogu", rekao je Selaković.


Zločin nad Srbima na Koranskom mostu još jedan u nizu nekažnjenih\nZločin nad Srbima na Koranskom mostu još jedan u nizu nekažnjenih\nSutra se navršava 22 godine od brutalnog ubistva 13 i ranjavanja četiri srpska rezervista na mostu na rijeci Korani u Karlovcu, za koje gotovo niko nije odgovarao, saopšteno je iz Dokumentaciono-informacionog centra „Veritas“.\n„Veritas“ upozorava da evropska Hrvatska ne samo da nije kaznila odgovorne, nego je inicijatore ovog „krvavog pira“ sramnim procesima i presudama čak i nagradila.\nU saopštenju se podsjeća da je za brutalno ubistvo i klanje 13 i ranjavanje četiri rezervista osuđen samo jedan pripadnik hrvatske vojske, iako materijalni dokazi upućuju da je bilo više počinilaca, među kojim se po brutalnosti posebno isticao Mihajlo Hrastov.\nProtiv Hrastova je, kako se navodi u saopštenju, pod pritiskom međunarodne zajednice podignuta optužnica u maju 1992. godine, a konačno mu je nakon niza oslobađajućih presuda 2012. godine izrečena kazna zatvora od četiri godine, iako je minimalna propisana za ovo djelo deset godina.\nU „Veritasu“ ocjenjuju da je Hrastov ovom presudom, u stvari, nagrađen za svoja nedjela, jer je tokom suđenja priznao krivicu.\n„Izrečena kazna mogla bi se protumačiti i kao nagrada Hrastovu za preuzimanje odgovornosti za događaj, pošto on priznaje da je sve pripadnike JNA sam likvidirao, ali u žnužnoj odbraniž, predstavlja veliku sramotu za hrvatsko pravosuđe i još jedno poniženje za žrtve i njihove porodice“, navode iz „Veritasa“.\nPripadnici policije Hrvatske i Zbora narodne garde u Karlovcu su ispred mosta na rijeci Korani, zaustavili dva vojna kamiona u kojima su se, iz kasarne „Mekušje“ u kasarnu „Logorište“, prevozili pripadnici aktivnog i rezervnog sastava JNA, koji su, nakon pregovora i obećanja hrvatske strane da će biti pušteni, odložili oružje.\nČim su stupili na most, gdje su trebali da budu razmijenjeni, pojavila su se uniformisana lica sa fantomkama na glavama i počela „krvavi pir“.\nTada su ubijeni Jovan Sipić, Božo Kozlina, Nebojša Popović, Milić Savić, Milenko Lukač, Nikola Babić, Slobodan Milovanović, Svetozar Gojković, Miloš Srdić, Zoran Komadina, Mile Babić, Vaso Bižić i Mile Peurača, a ranjeni Duško Mrkić, Svetozar Šarac, Nebojša Jasnić i Branko Mađarac .


28.01.2021 / 13:21 Politika - Sjednica u Sarajevu\nVlada Federacije BiH danas je na sjednici usvojila Program ekonomskih reformi (PER) Federacije BiH za period od 2021. do 2023. godine.\nOvaj dokument će biti dostavljen Direkciji za ekonomsko planiranje BiH, kao koordinirajućoj instituciji na nivou BiH koja je zadužena za izradu Programa ekonomskih reformi BiH za ovaj trogodišnji period.\nKako je saopćeno iz Ureda Vlade FBiH za odnose s javnošću, Federalna vlada planira od 2021. do 2023. godine nastavak provođenja mjera za ublažavanje negativnih posljedica pandemije, odnosno za oporavak i stabilizaciju ekonomije. Planirano je provesti mjere štednje u javnom sektoru ograničenjem rasta broja zaposlenih, te rasta izdataka i doprinosa na plaću.\nZa ublažavanje negativnih posljedica po privredu planirana su sredstva za Fond za stabilizaciju privrede koja će se dodijeliti najugroženijim privrednim subjektima, ali za kapitalne investicije i ključne privredne djelatnosti.\nOporavak privrede će biti realiziran i jačanjem kreditnog potencijala putem Garantnog fonda, što će, osim na povećanje bankarske aktivnosti, utiecati i na poboljšanje likvidnosti i investicijskih aktivnosti privrednih subjekata.\nVlada FBiH je planirala i projekte zapošljavanja s ciljem nadoknađivanja izgubljenih radnih mjesta i vraćanje trenda rasta zaposlenosti prije pandemije. Ovaj projekt će biti realizovan uz partnerstvo Svjetske banke, koja će ga finansirati.\nBit će nastavljeno doznačavanje sredstva nižim nivoima vlasti kao pomoć budžetima i privredi, koje će kantoni usmjeriti prvenstveno za pomoć obrtima, mikro i malim preduzećima.\nU narednom periodu će u fokusu biti i razvojni kapitalni projekti kao ključne odrednice ekonomskog rasta, a najviše u oblasti izgradnje prometnica, energetske, aerodromske i željezničke infrastrukture.\nOporavak ekonomije će ovisiti i od uspješnosti provođenja brojnih strukturnih reformi.\nS ciljem ekonomskog oporavka i ubrzanog rasta nakon pandemije, dodatno je naglašena i provedba već ranije planiranih srednjoročnih mjera unapređenja poslovnog okruženja, rasterećenja privrede i povećanja stepena konkurentnosti.\nU ovom programskom periodu nastavlja se sa smanjenjem poreznog opterećenja rada, čime se procjenjuje smanjenje ukupnog fiskalnog opterećenja rada, mjerenog OECD metodologijom, kao suma poreza i doprinosa u odnosu na ukupan trošak poslodavca po osnovu rada, s trenutnih 36,42 na 35,22 posto.\nPredloženi zakonski okvir za uspostavu Jedinstvenog registra taksi i naknada u Federaciji BiH, čije se donošenje očekuje u prvoj polovini 2021. godine, trebao bi imati uticaj na povećanje stepena povjerenja i nivoa motiviranosti za otpočinjanje novog ili proširenje postojećeg obima poslovanja na teritoriji Federacije BiH, te dugoročno gledano poboljšanje svih ekonomskih parametara vezanih za rast investicija.\nFokus porezne politike i dalje će biti usmjeren na sprečavanje erozije porezne osnovice i premještanja dobiti.\nProgramom su utvrđene strukturne reforme koje se odnose na reformu tržišta energije i transporta, zatim poljoprivredu, industriju i usluge, te poslovno okruuženje i reforme ekonomske integracije, kao i obrazovanje, socijalna zaštita i inkluziju, te zapošljavanje i tržište rada, saopćeno je iz Ureda za odnose s javnošću Vlade FBiH.


Istraživanje:Život u gradu nezdrav zbog prenaseljenosti, zagađenja i nasilja\nIstraživanje: Život u gradu nezdrav zbog prenaseljenosti, zagađenja i nasilja\nTrend rasta gradskog stanovništva će već 2030. godine oko 60% čovečanstva smestiti u gradove, a polovinom ovog veka će svaki sedmi stanovnik planete biti istovremeno stanovnik neke od urbanih sredina.\nU evropskom regionu već oko 70% ljudi živi u gradovima i urbanim konurbacijama sa tendencijom daljeg rasta.\nUrbana područja pružaju velike mogućnosti pojedincima i porodicama da napreduju kroz dostupne sisteme obrazovanja, kulture, sportske infrastrukture, sistema socijalne podrške, kroz veće mogućnosti za zaposlenje i značajnije dostupan sistem zdravstvene zaštite u odnosu na ruralna područja.\nGradovi su motori ekonomskog prosperiteta svake države, ali istovremeno lokacija najvećeg bogatstva u zemlji na jednoj strani dok na drugoj strani predstavljaju dom ekstremnog siromaštva i posledično lošeg zdravlja.\nGradovi su često i nezdrava mesta za život, koje karakteriše prenaseljenost, gust saobraćaj, zagađenje, buka, epidemije, visoke stope kriminala i nasilja, socijalna izolacija za starije osobe, mlade porodice, migrante, beskućnike, seksualne radnike i sve druge “nevidljive“ stanovnike gradova. Među stanovnicima gradova beleži se stalno povećanje obolevanja i umiranja od masovnih nezaraznih bolesti, povreda, zloupotrebe alkohola i droga, pri čemu su posebno ugroženi nisko obrazovani, nezaposleni odnosno siromašni.\nU tom smislu marginalizacija i segregacija navedenih grupa gradskog stanovništva, doprinose značajno manjem korišćenju kolektivnih resursa i proističućem lošem zdravstvenom statusu.\nКoncept zdravog grada – šta kažu stručnjaci?\nSvetska zdravstvena organizacija (SZO) naglašava da je, kada razmišljamo o konceptu zdravog grada, važnost procesa putem kojih težimo da postignemo određene ciljeve u zdravlju, veća od važnosti dostizanja samih krajnjih ishoda.\nUkoliko u određenom gradu postoji svest o značaju zdravlja, kao i aktivni procesi koji teže da određene ciljeve u zdravlju ostvare, trenutno zdravstveno stanje posmatrane zajednice ne mora biti ključan činilac u odlučivanju da li je grad u celini „zdrav“.\nČak ni dostizanje ciljeva iskazanih u određenim zdravstvenim parametrima ne može biti pouzdan pokazatelj da li su jedan određen grad ili zajednica „zdravi“.\nZdravim gradom se smatra zajednica koja neprekidno radi na stvaranju i unapređenju fizičkog i socijalnog okruženja, kao i na uvećanju onih resursa koji omogućavaju ljudima da se uzajamno podržavaju u ostvarivanju svih životnih potreba i maksimalnom razvitku ličnih potencijala.\nPosvećenost zdravlju i organizovani napori na ostvarenju ideala zdravog grada, zahtevi su koji se stavljaju pred one koji žele da svoju zajednicu u kojoj žive učine zdravom.\nКoji su osnovni ciljevi koje treba da dostigne jedan zdrav grad?\nКako raditi na dostizanju ideala zdravog grada?\nUsvajanjem pristupa koji postavlja zdravlje visoko na listi političkih i socijalnih prioriteta jednog grada, u paru sa snažnim javnozdravstvenim delovanjima u lokalnoj sredini, predstavlja najvažniji korak u ovom smeru.\nInovativni pristupi i partnerstva na raznim nivoima, treba da budu posvećeni svim aspektima zdravlja i uslova života u jednom gradu, a za celokupan uspeh ovih nastojanja potrebni su:\nPrethodni tekstOd Horgoša do Preševa autoputem: Otvoren južni krak Koridora 10\nSledeći tekstPosle 44 godine Holandija pobedila na izboru za Pesmu Evrovizije


Stefanović: Deklaracija ne predstavlja reviziju istorije — Викиновости\nStefanović: Deklaracija ne predstavlja reviziju istorije\nVojvodina/ Srbija (Beta) - Predsednik Skupštine Srbije Nebojša Stefanović izjavio je u petak da Predlog deklaracije o osudi akata protiv civilnog mađarskog stanovništva u Vojvodini tokom 1944. i 1945. ne predstavlja reviziju istorije već želju da se reše problemi iz prošlosti i da srpski i mađarski narod se okrenu budućnosti.\nNa početku sednice parlamenta, Stefanović je rekao da je deklaracija koja je pred poslanicima na današnjoj sednici „korak ka početku jednog istorijskog pomirenja“ dva naroda.\n„Nije reč o reviziji istorije. Svi oni koji su bili nevino osuđeni treba da budu rehabilitovani. Regionalna saradnja i pomirenje su teški zadaci, ali to je suština Evropske unije. Postoji potreba da se problemi iz prošlosti reše kako bismo mogli da idemo u budućnost“, rekao je Stefanović.\nDodao je da će konkretnu korist od te deklaracije, koja se može prihvatiti kao akt pomirenja, imati i srpska manjina u Mađarskoj i mađarska u Srbiji.\n„Deklaracija veoma jasno osuđuje sve akte protiv civilnog mađarskog stanovništva u Vojvodini u 1944. i 1945. godini. Mislim da je ova deklaracija dobar korak ka početku jednog istorijskog pomirenja“, rekao je Stefanović koji je jedan od predlagača deklaracije.\nPredlog deklaracije potpisalo je 69 poslanika.\nOpozicija je na početku sednice kritikovala vladajuću koaliciju da deklaraciju o osudi nepravdi nad mađarskim stanovništvom počinjenih 1944. i 1945. donosi radi podrške Mađarske kao članice Evropske unije uoči odluke Evropske unije o tome da li će Srbija dobiti datum za početak pregovora o članstvu.\n„Deklaracija ne predstavlja reviziju istorije” Бета, 21. јун 2013. (srpski)\nPreuzeto iz „https://sr.wikinews.org/w/index.php?title=Стефановић:_Декларација_не_представља_ревизију_историје&oldid=3131667”\nOva stranica je poslednji put uređena na datum 21. jun 2013. u 22:44 č.


Unapređenje vojne saradnje sa Slovačkom\nMinistar Vulin rekao je da su Srbija i Slovačka prijateljske zemlje, koje sarađuju na bazi međusobnog uvažavanja državnih stavova. Istakao je zahvalnost Republike Srbije zbog principijelnog stava Slovačke o nepriznavanju tzv. države Kosovo“ i izrazio žaljenje što pripadnici slovačkih oružanih snaga nisu >> Pročitaj celu vest na sajtu Radio Televizija Vojvodine << više u sastavu KFOR-a.\nGeneral Balčiar zahvalio je ministru Vulinu na prijemu i dodao da se odnos vojnih obaveštajnih službi zasniva ne samo na profesionalnim principima, već i na međusobnom poverenju.\nKazao je da Srbiju voli i da se u njoj oseća kao u svojoj zemlji, s obzirom na to da je čest gost svojih sunarodnika u Bačkom Petrovcu.\nOsvrnuvši se na tu izjavu, ministar Vulin je rekao da je on odrastao u Baču, mestu u kom živi veliki broj Slovaka i dodao da su pripadnici slovačke manjine uvek bili vredni i pošteni ljudi, koji su u svim situacijama bili uz Srbiju, što naša država izuzetno ceni.


NK Široki Brijeg duguje 4,3 miliona KM poreza - mojusk.ba\nPorezna uprava Federacije Bosne i Hercegovine (PU FBiH) objavila je imena poreznih obveznika čiji je dug iznosio preko 50.000 KM na dan 31. decembar 2020. godine.\nMeđu njima najveći dužnici su Čelik i Široki Brijeg. NK Čelik i NK Široki Brijeg na ime poreza duguju više od 4 miliona i 300.000 KM. Široki duguje 4,3 miliona KM, a Čelik 4,29 od čega kod Čelika oko 3 miliona i 300.000 otpada na glavnicu, a nekih 930.000 KM na kamatu.\nTuzlanska Sloboda ukupno duguje oko 3.5 miliona KM, Željezničar oko 2.3 miliona KM, dok mostarski Zrinjski na ime poreza duguje oko 1.3 miliona KM.\nSkoro milion KM duguje i federalni prvoligaš Zvijezda iz Gradačca, dok aktuelni bosanskohercegovački prvak FK Sarajevo duguje oko 820.000 KM.


Partizan se oglasio, ode Nikolić - Sportske.net\nSada je i definitivno.\nDogovoren Pavlovićev transfer?!Savo o tenzijama u srpskom fudbalu: "Šta to ima da se smiruje?"Savo o tenzijama u srpskom fudbalu: "Šta to ima da se smiruje?"Partizan poštuje Rad, ali ističe da od njega sve zavisiVazura potvrdio - odlazaka više nema, šta je sa pojačanjima?\nKao što je bilo reči ranije, Nemanja Nikolić svoju karijeru nastavlja u Vojvodini.\nNakon što je Savo Milošević na startu sezone istakao da ne računa na napadača koji je bio često starter u prošloj sezoni, rešeno je da Nikolić ode na pozajmicu u Vojvodinu.\nTo je sada i potvrđeno od strane FK Partizan koji se oglasio na Tviteru.\n"Nemanja Nikolić oprostio se od svojih dosadašnjih saigrača u crno-belom dresu, poželevši im puno sreće u nastavku SLS i plej of-u Lige Evrope. Karijeru će nastaviti kao pozamljeni igrač u Vojvodini", objavljeno je od strane Partizana.


Krajem nedelje sistemsko prskanje komaraca u Novom Sadu - Novi Sad\nKrajem nedelje sistemsko prskanje komaraca u Novom Sadu\n09:06:00 04.06.2019, Komentara: 0\nNovi Sad - Sveobuhvatna akcija suzbijanja komaraca na teritoriji Novog Sada planirana je za kraj sedmice, poručuju iz "Ciklonizacije".\nTretmani protiv odraslih komaraca biće izvedeni kombinovano iz vazduha avionima i helikopterima, sa vode čamcima i sa zemlje ULV generatorima na automobilima i amfibijskim vozilima.\nMenadžer za odnose sa javnošću "Ciklonizacije" Dario Aćimović kazao je da su velike i konstantne padavine, u kombinaciji sa značajnim povećanjem vodostaja reka i visokim temperaturama, dovele do povećanja brojnosti komaraca u celom regionu.\n"Sistematska akcija zaštite zdravlja građana od komaraca u Novom Sadu se sprovodi u kontinuitetu već više od dva meseca, a kako bi stanje u Novom Sadu i svim prigradskim naseljima bilo pod kontrolom prethodnih dana korišćen je svaki momentat lepog vremena za izvođenje larvicidnih i tretmana protiv odraslih komaraca", navodi Aćimović.\nOn dodaje i da je u celom regionu stanje sa komarcima izuzetno komplikovano.\n"Povećanje vodostaja Dunava, Tise, Tamiša i drugih reka uslovilo je pojavu izliva koji su idealno mesto za razmnožavanje komaraca, a vremenskih uslova pogodnih za tretmane je izuzetno malo. Ista stvar je i sa kanalskom mrežom. Zato su naše ekipe u stalnoj pripravnosti, a stanje na terenu se prati svakodnevno", objašnjava Aćimović.\n"Ciklonizacija" je od početka ovogodišnje sistematske akcije koristila sve ljudske resurse i kompletnu mehanizaciju.\nIlustracija: John Tann / CC BY


Kako se nabavljaju vakcine u RS-u: Kineske po duplo većoj cijeni | Tuzlanski.ba\nKako se nabavljaju vakcine u RS-u: Kineske po duplo većoj cijeni\nDijeljenja: | 20.7.2021. u 17:45\nU Republiku Srpsku stigle su nove doze vakcine protiv Covida 19. Posao vrijedan skoro 8,5 miliona KM. Institut za javno zdravstvo Republike Srpske ponovo je povjerio ponuđaču “Krajinagroup” iz Banjaluke.\nBivši ministar zdravlja RS Slobodan Stanić kaže da se je na sceni još jedno klasično namještanje tendera. Ministar zdravlja Alen Šeranić tvrdi drugačije.\nU Republiku Srpsku stiglo je iz Kine 240.000 ”Sinofarm” doza protiv virsa korona. Republički štab za vanredne situacije na preporuku Ministarstva zdravlja donio je zaključak da za vakcine iz Kompenzacionog fonda izdvoji preko osam miliona maraka.\nInstitut za javno zdravstvo bio je zadužen da hitno, a u skladu sa pozitivnim propisima provde javnu nabavku shodno informativnoj ponudi.\n– Postavljam pitanje ko je dobio tu informativnu ponudu, vidimo da je informativna ponuda jednina, a ako je na prijedlog Ministarstva zdravlja da li je ministarstvo raspisalo javni poziv za dostavljanje informativnih ponuda, jer ako je Informativna ponuda čemu se provodi javna nabavka – kaže Stanić.\nResorni ministar tvrdi da je u ovom slučaju sve čisto\nZa Alena Šeranića nema ništa sporno u činjenici da je provedena javna nabavka, iako se radi o informativnoj ponudi.\n”Da razjasnimo jednu situaciju, 240.000 vakcina koje su pristigle odnosi se na 160.000 vakcina koje su nabavljene tada kroz taj zaključak i 80.000 koje su iz prvog tonusa, tako da je to 240 000. To je proces javne nabavke. Da bi neko ušao u bilo kakav postupak javvne nabavke, morate da dobijete informativnu ponudu nekoga ko nudi određenu vrstu robe”, kaže Šeranić.\n“Krajinagroup” je i ranije nabavljao kineske vakcine po identičnoj cijeni. Ovo je treća poslovna saradnja institucija Republike Srpske i firme “Krajinagroup” na nabavci vakcina u procesu koji traje već nekoliko mjeseci.\nVakcine koje stižu u RS, skuplje su od onih koje stižu u Srbiju. Za jučerašnju isporuku izdvojeno je 8,4 miliona. Slobodan Stanić kaže da je kineska vakcina ”Sinofarm” nabavljena po cijeni od 45,36 KM bez PDV-a po dozi. Sa uračunatim PDV-om to iznosi 53,07 po jednoj dozi.\nAktuelni ministar Alen Šeranić ima opravdanje zašto su vakcine koje stižu u RS skuplje, dok bivš ministar kaže da se radi o namještanju tendera.\n”Jedna je onda 53 KM time ćemo pokriti 80 000 građana znači jednom treba i revakcina to je 106 KM, istu tu stvar Srbija je završila sa 58,5 KM, stvara se ogromna razlika. Pomnožite razzliku od 47 puta 80 000 vidjećete kolika je razlika, ovdje je klasični pokušaj namještanja tendera”, kaže Stanić.\n”U cijenu vakcine, ja ne znam kakvi su ugovori u Srbiji, ali kod nas ulazi i čuvanje vakcine i distribucija vakcine i obezbjeđenje transporta vakcine, od mjesta polazišta do mjesta dolazišta vakcine, obezbjeđenje same vakcine, termo logovi i frižideri, tako da to sve okvirno utiče na zbirnu cijenu”, odgovara Šeranić.\nSkoro milion vakcina u RS-u\nPreduzeću “Krajinagroup” ranije je doznačeno skoro 13,5 miliona KM za nabavku 400.000 doza ruske vakcine za RS za 200.000 osoba. 4.februara, Institut za javno zdravstvo Republike Srpske sklopio je ugovor sa kompanijom “Krajinagroup” putem pregovaračkog postupka bez objave obavještenja ukupne vrijednosti ponude: 11.468.000,00 bez PDV-a odnosno 13.417.560,00 KM sa PDV-om. Cijena jedne vakcine iznosila je 57,34 KM bez PDV-a.\nU RS je do sada stiglo oko 900.000 vakcina protiv Covid-19. Posebno je problmatična situacija sa vakcinom Sputnjik V, jer mnogi građani su se našli u problemu, budući da nije bilo dovoljno doza za revakcinaciju. (BN)\nKljučne riječi: cijena, nabavka, RS, vakcine


Šveđanima pobeda visila o koncu, Makedonci poraženi od favorizovane Španije! - Rukometni Žurnal\nPon, 26.jul.2021 03:30\nNaslovna Svetska SP 2019 (M) Šveđanima pobeda visila o koncu, Makedonci poraženi od favorizovane Španije!\nŠveđanima pobeda visila o koncu, Makedonci poraženi od favorizovane Španije!\nMakedonci ponovo doživeli poraz, ovoga puta od favorizovane Španije koja je obezbedila prolaz u narednu fazu. Makedonce će sutra sačekati meč sa Islanđanima koji će odrediti ko će proći dalje. U prvom poluvremenu nekako su se i držali Makedonci dok su u drugom doživeli veliki pad u igri gde je poraz bio neminovan. Prvih dvadesetak minuta Nikola Mitrevski je zračio na golu Makedonije gde Španci nisu mogli da nađu pravo rešenje za njega. Sve do 18. minuta Makedonci su vodili a onda su se naglo razbudili Španci i preokrenuli rezultat u svoju korist. U 24. minutu Kiril Lazarov je izjednačio rezultat na 10:10 a nakon 3 minuta Filip odvodi Makedonce na +1. Gomez svojim golovima vraća prednost, Manaskov izjednačava gde Sarmiento 3 sekunde pre kraja postiže pogodak što je označilo vođstvo od 13:12 za favorizovanu Španiju. Drugi deo Španci otvaraju ekspresno serijom od 5 golova i odlaze na 18:12. Pokušavali su Makedonci na sve načine da sustignu veliki zaostatak ali pomoći nije bilo. Utakmica je bila rešena već u 50. minutu a kako je vreme odmicalo Španci su pojačavali gol razliku i meč završili rezultatom 32:21. U reprezentaciji Makedonije najefikasniji bio je Žarko Peševski sa 6 a u reprezentaciji Španije isti broj pogodaka postigao je Gomez.\nU Kopenhagenu snage su odmerili Šveđani i reprezentativci Katara koji su pružili sjajan otpor favorizovanim Skandinavcima. Šveđani su na kraju slavili 23:22 (10:11). U prvom poluvremenu, Švedska je bila neprepoznatljiva, Katar je zadavao puno poteškoća favoritima koji su preuzimali prednost 4 puta da bi Katar na poluvreme otišao sa +1. U drugom delu Azijska reprezentacija je pojačaval vođstvo sve do 43. minuta kada su se „razbudili“ Šveđani i preko Zakrisona i Ekberga napravili seriju od 4 pogotka te otišli na +2. Najvažniji potezi na meču desili su se od 53. minuta kada su Šveđani otišli na +4 gde su svi mislili da je kraj. Najefikasniji igrač na ovoj utakmici, Ali, preuzima odgovornost i sa 3 vezana šuta odvodi Katar na gol zaostatka. Lagergren je bio zaustavljen od strane Šarića gde su reprezentativci Katara potražili novu šansu za nerešen rezultat koju nisu iskoristili. Frankis Marzo je 3 sekunde pre kraja uputio šut „poluvisoko“ koji je sjajni Palička uspešno odbranio gde je krenulo slavlje Šveđana.\nVideo sažetak: Katar – Švedska\nMuška reprezentacija Katara\nPrethodni tekstIslanđani nadjačali Japance, Argentina lako sa Angolom, Mađari remizirali, Hrvati silni sa Bahreincima!\nSledeći tekstNenad Peruničić: “Nemamo šta da izgubimo, punom snagom idemo na Nemce”


Kolumne: Kvorum zakočio formiranje komisije za doktorat Siniše Malog\nKvorum zakočio formiranje komisije za doktorat Siniše Malog\nVeće grupacije društveno-humanističkih nauka Univerziteta u Beogradu nije imenovalo jednog člana u stručnu komisiju za preispitivanje osporene doktorske disertacije gradonačelnika Beograda Siniše Malog, jer na sednici nije bilo kvoruma.\nPredsednik Veća Vladimir Cvetković kaže da je problem sa kvorumom uobičajen za ovo doba godine i da to nema veze sa dnevnim redom sednice, na kojoj je trebalo da bude delegiran jedan član u stručnu komisiju FON-a.\nCvetković je rekao da će naredna sednica Veća biti održana u septembru. U međuvremenu bi trebalo da budu obavljene konsultacije sa nekim od stručnjaka iz oblasti iz koje je Mali doktorirao, kako bi se izbeglo da se sa imenovanjem oteže, a do toga bi moglo da dođe ukoliko bi Veće grupacija društveno-humanističkih nauka predložilo samoinicijativno kandidata, od koga bi naknadno tražilo saglasnost da se prihvati tog posla.\nKako je dnevni list Danas pisao, jednog člana u stručnu komisiju nije uspeo da delegira ni Nacionalni savet za visoko obrazovanje, jer profesor Fakulteta političkih nauka Milan Jovanović nije prihvatio članstvo, pa će Savet novog kandidata predložiti na narednoj sednici, koja će biti održana najranije u septembru.\nDva kandidata u stručnu komisiju treba da imenuje FON, a zasad je izvesno učešće samo jednog profesora, i to stručnjaka iz Slovenije.


Putin: Neće nas uvući u trku u naoružanju, navikli smo na ovakve uslove - Sputnjik Srbija\n10:13 01 Jun 2020\n19:27 19.11.2018 (osveženo 19:50 19.11.2018) Preuzmite kraći link\nRusija je u ovim teškim uslovima na međunarodnoj sceni u obavezi da osigura uravnotežen razvoj vojske i mornarice, ali da ne dopusti da bude uvučena u trku u naoružanju, a praksa pokazuje da su upravo u takvim uslovima ruske oružane snage i naučile da rade, izjavio je predsednik Rusije Vladimir Putin.\n„Svedoci smo da je za poslednjih nekoliko godina situacija na našoj planeti veoma teška, nažalost. U mnogim delovima sveta ona je teža nego ranije. Na primer, situacija na Bliskom istoku i u Avganistanu je daleko od stabilne, a mnogo toga je potrebno uraditi i na Korejskom poluostrvu“, rekao je Putin na sastanku sa visokim vojnim zvaničnicima u Sočiju.\nPored toga, istakao je Putin, uprkos sporazumu iz Minska, vojni sukobi na jugoistoku Ukrajine ne jenjavaju, dok NATO nastavlja da povećava vojni potencijal u blizini ruskih granica, samim tim je upitan i temelj dogovora u sferi kontrole naoružanja.\n„U takvim uslovima, ne dopuštajući da nas ubace u trku u naoružanju, na račun fleksibilnih i efikasnih odluka, u obavezi smo da sistematski i izbalansirano razvijamo vojsku i flotu, kako bismo bili u stanju da neutralizujemo bilo kakve pretnje. To pokazuje i rezultat koji smo ostvarili u poslednjih nekoliko godina, upravo smo u ovakvim uslovima i naučili da radimo“, naveo je.\nPrioritet je, kako je precizirao, usavršavanje borbene gotovosti vojske, uzimajući u obzir iskustvo iz ratovanja u Siriji, zatim sprovođenje neplaniranih vojnih manevara, provere sistema i jedinica, kao i provera spremnosti odbrambenog sektora i drugih oblasti ekonomije.\nDrugi prioritet je da se nastavi opremanje vojske i mornarice najmodernijim naoružanjem i tehnikom.\nPutin je takođe rekao i da odluka Vašingtona o napuštanju Sporazuma o raketama malog i srednjeg dometa neće ostati bez odgovora Moskve i pozvao visoke vojne zvaničnike da pokrenu pitanje kakve bi to mere Rusije mogle biti.\n„Naglasiću ponovo – spremni smo da vodimo dijalog sa američkim partnerima po tom ključnom pitanju i nadamo se da će se oni poneti odgovorno“, dodao je.\nSporazum o raketama srednjeg i malog dometa, trka u naoružanju, modernizacija, vojska, Vladimir Putin


MUP pokrenuo projekat prevencije vršnjačkog nasilja\nMinistar unutrašnjih poslova Nebojša Stefanović pozvao je danas učenike, na prvoj tribini "Prevencija vršnjačkog nasilja", da prijave vršnjačko nasilje i da ne ćute.\nRebić: MUP, škola i porodica zajedno u borbi protiv vršnjakog nasilja\nDirektor policije Vladimir Rebić rekao je jutros da Ministarstvo unutrašnjih poslova, škola i porodica moraju zajedno da doprinesu da se problem vršnjačkog nasilja reši.\nIntervju Dragana Janković: Aleksa je simbol i opomena\nGodinama se borimo protiv ćutanja o nasilju i ukazujemo na greške u sistemu, kaže Dragana Janković, majka Alekse Jankovića, koji se pre šest godina ubio, nemoćan pred maltretiranjem školskih drugova. Godinama kasnije dramatične scene se...\nMinistar prosvete, nauke i tehnološkog razvoja Mladen Šarčević izjavio je danas da će narednih dana biti formirana ministarska grupa koja će na operativnom planu početi da radi "dublje i više" na pitanju vršnjačkog nasilja.\nViše javno tužilaštvo obavešteno je danas o još jednom slučaju vršnjačkog nasilja koji se dogodio u oktobru 2015. godine u srednjoj školi u Arandjelovcu, zbog čega će prema maloletnim izvršiocima pokrenuti krivični postupak zbog...


Američki bombarderi spremni za vojnu intervenciju u Siriji | Nedeljnik Istine\nAmerički bombarderi spremni za vojnu intervenciju u Siriji\nAmerička vojna intervencija u Siriji postala je izgleda pitanje dana, sudeći prema obećanju koje su tamošnji pobunjenici koji se bore protiv snaga predsednika Bašara el Asada dobili od zapadnih saveznika. Povod za intervenciju je prošlonedeljni napad nervnim gasom sarinom na civilno stanovništvo u predgrađu prestonice Damaska, za koji Karla del Ponte, glavna istražiteljka UN za Siriju, tvrdi da su ga izveli pobunjenici.\nRAT – Prema izvoru agencije Rojters, zapadne sile su, navodno, već obavestile sirijsku opoziciju da bi narednih dana mogao da bude izvršen napad na Asadove snage.\nDel Ponteova, pozivajući se na izjave svedoka, s druge strane tvrdi za švajcarsku televiziju da „postoji snažna i konkretna sumnja, ali još uvek bez nespornog dokaza” da su pobunjenici upotrebili hemijsko oružje. Glavna istražiteljka UN za Siriju takođe je naglasila da stručnjaci svetske organizacije, koji borave u Siriji kako bi utvrdili da li je bilo upotrebe hemijskog oružja, još uvek nisu pronašli nijedan dokaz da su snage sirijske vlade upotrebile takvo oružje, ali je i dodala da je neophodno nastaviti istragu.\nZaoštravanje situacije u Siriji, u kojoj od proleća 2011. besni rat između Asadovih trupa i različitih frakcija pobunjenika, podseća donekle na nedelje uoči vojne intervencije u Libiji od pre dve godine.\nOpet je Francuska voljna da se uz SAD upusti u još jednu vojnu avanturu, dok Velika Britanija, čija se javnost žestoko protivi udaru na Asada, ovog puta traži način da za intervenciju u Siriji dobije saglasnost Saveta bezbednosti UN.\nTo je i razlog zašto je premijer Dejvid Kameron odmah nakon prošlonedeljnog napada hemijskim oružjem u predgrađu Damaska telefonom pozvao Vladimira Putina, ruskog predsednika, ali ubeđivanje nije urodilo plodom. Kameron je juče najavio da će pozvati skupštinske poslanike da prekinu letnji odmor i da sutra dođu na sednicu na kojoj će se razgovarati o odgovoru na upotrebu hemijskog oružja u Siriji.\nSirija ima tajno oružje?\nADUT – Valid Mualem, ministar spoljnih poslova Sirije, izjavio je juče da će se njegova zemlja, ako je Zapad napadne, braniti oružjem koje će iznenaditi svet, ponovivši da su zapadne optužbe o vladinoj upotrebi hemijskog oružja alibi. Sirijski šef diplomatije je rekao da tvrdnja da je bilo hemijskog napada „nije uopšte tačna” i pozvao strane sile da „pokažu šta imaju kao dokaz”.\nBez komentara za “Američki bombarderi spremni za vojnu intervenciju u Siriji”


Priprema sporovođenja aktivnih mera zapošljavanja za realizaciju obuka za tržište rada | RTK\nPriprema sporovođenja aktivnih mera zapošljavanja za realizaciju obuka za tržište rada\nObjavljeno: nedelja, 7. mart 2021.\nOvih dana u Nacionalnoj službi zapošljavanja u Kruševcu obavljaju se pripreme za sporovođenje aktivnih mera zapošljavanja za realizaciju obuka za tržište rada.\nPredlog je dat na osnovu potreba poslodavaca za određenim zanimanjima. Filijala Kruševac je predložila da se organizuju 3 obuke.\nPrva obuka je za zavarivače, koju će moći da prođu 5 lica, druga obuka je za operatere na CNC mašinama, koja će biti organizovana u trsteniku za 10 lica i u Kruševcu će, takođe za 10 lica biti organizovana obuka za fizičko – tehničku zaštitu kaže PR Nacionalne službe u Kruševcu Ana Bacić i dodaje da su ovo trenutno najtraženija zanimanja.\nPredlog za ovu godinu je da se održi i obuka za 13 osoba sa invaliditetom i 5 slepih i slabovidih lica za osnovnu informatičku obuku, obzirom da je za ova lica osposobljavanje za rad na računaru veoma važno.\nPrethodno : U Trsteniku održana Skupština Saveza folklornih ansambala Srbije\nSledeće : U poslednja 24 sata u Rasinskom okrugu još 66 novobolelih od koronavirusa (u Kruševcu 32)


Mohammad Javad Zarif i Sergej Lavrov sastali su se u Moskvi (EPA)\nMoskva i Teheran u utorak su pozvali na spašavanje iranskog nuklearnog sporazuma, dok su šefovi njihovih diplomatija održali prve razgovore od kako je izbor Joea Bidena za američkog predsjednika povećao nade u povratak Washingtona sporazumu.\nRuski ministar vanjskih poslova Sergej Lavrov izjavio je uoči razgovora u Moskvi da je “jedna od najurgentnijih tema spašavanje Zajedničkog sveobuhvatnog plana akcije [JCPOA]”, prenosi Fena, pozivajući se na AFP.\nIranski ministar vanjskih poslova Mohammad Javad Zarif zahvalio se Moskvi na naporima za spašavanje JCPOA, nakon američkog napuštanja sporazuma 2018. godine, i na ruskoj konstruktivnoj i principijelnoj poziciji prema nuklearnom sporazumu.\nZarif: SAD na napravi suštinski izbor\nZarif je pozvao na jedinstvo Moskve i Teherana “u cilju spašavanja JCPOA od rizika i strahova koji su se pojavili nakon što su Sjedinjene Američke Države napustile ovaj plan”.\nRazgovori u Moskvi uslijedili su nekoliko dana nakon što je Zarif zatražio od SAD-a da napravi “suštinski izbor” ukidanjem sankcija i poništenjem “propale politike” prethodne administracije, koja je zauzela tvrdolinijaški stav prema Teheranu.\nUpozorio je da bi svi napori Washingtona na iznuđivanju dodatnih ustupaka na kraju završili neuspjehom.\n“Iran želi nuklearni sporazum”, napisao je Zarif u komentaru u magazinu Foreign Affairs.\nran mora prekinuti provokacije i vratiti se uvjetima nuklearnog sporazuma iz 2015. godine sa svjetskim silama ako očekuje da se SAD ponovo pridruže sporazumu, ali čak i tada bi bilo potrebno organizirati šire pregovore, izjavio je u utorak francuski predsjednički zvaničnik.\nFrancuski zvaničnik: Prekinuti provokacije\nBivši američki predsjednik Donald Trump izveo je Washington iz JCPOA s Velikom Britanijom, Kinom, Francuskom, Njemačkom i Rusijom i ponovo uveo američke sankcije, koje su tim sporazumom bile ukinute, navodeći Teheran da krene da krši odredbe sporazuma.\nJoe Biden, koji je na dužnost stupio prošle sedmice, rekao je da će se SAD pridružiti sporazumu ako Teheran nastavi strogo poštivati njegove odredbe.\n“Ako su ozbiljni u pregovorima i ako žele ponovo biti angažirane sve zainteresirane strane u JCPOA, prvo se trebaju uzdržati od daljih provokacija i, drugo, poštovati ono što više ne poštuju, što bi se reklo, svoje obaveze”, rekao je novinarima francuski zvaničnik, koji nije želio biti imenovan, prenosi Tanjug, pozivajući se na Reuters.


Raspored - Radio Slobodna Evropa, Četvrtak 24 januar/siječanj 2008\nMaloljetnička delinkvencija u porastu – šta su uzroci i kako zaustaviti tu tendenciju? Šta mogu učiniti i šta čine pedagozi i uprave škola, šta centri za socijalni rad, šta bi i kako trebali mijenjati zakonodavci kako bi se ta tendencija zaustavila? Koliko je rješenje u represivnijem zakonodavstvu, a koliko u stvaranju uvjeta za veći stvaralački i relaksativni aktivitet mladih? Redovna rubrika Radija 27 četvrtkom je “Radio ordinacija”.\nIz emisije izdvajamo: šta srpski premijer Koštunica traži za podršku Tadiću u drugom krugu predsedničkih izbora; hoće li srpski političari uspeti da ubede EU zvaničnike da je Srbija učinila dovoljno da potipiše sporazum o pridruživanju 28. januara; istražujemo ko i zašto upućuje pretnje tužiocu za ratne zločine Vladimiru Vukčeviću\nEmisija namijenjena slušaocima u Crnoj Gori. Gošća rubrike "Crna Gora i region" je Biljana Kovačević Vučo iz Komiteta pravnika za ljudska prava. Poslušajte i kako je zbog neslane šale tinejdžera iz Tivta, dio Gibraltara evakuisan iz domova i kancelarija.\nU emisiji, između ostalog istražujemo: kakve će biti posledice Koštuničinog uslovljavanja podrške Tadiću u drugom krugu izbora nepotpisivanjem Sporazuma sa EU ako Brisel pošalje misiju na Kosovo, te kako se spoljna politika i odnos EU prema Kosovu reflektuju na političku situaciju u Srbiji. Čućete i kako 17 nevladinih organizacija protestuje zbog stvaranja antizapadne politike u Srbiji.\nU emisiji objavljujemo: Sindikati o životnom standardu i poskupljenjima Nevladine organizacije kritikuju rad Vlade Federacije BiH Kakve su reakcije nakon što je Predsjedništvo BiH, po drugi put, odbilo Prijedlog budžeta institucija i međunarodnih obaveza države za ovu godinu? Krađe automobila sve češće u Brčko Distriktu\nU današnjem regionalnom programu analiziramo predlog Vojislava Koštunice Borisu Tadiću da prihvati dopunu koalicionog sporazuma da Srbija odustane od potpisivanja Sporazuma o stabilizaciji i pridruživanju sa EU, ukoliko Brisel pošalje misiju na Kosovo. Tadić je ovaj uslov za podršku u drugom krugu predsedničkih izbora odbacio kao ucenu. - Povodom razgovora kosovskog premijera Hašima Tačija u Briselu sa evropskim zvaničnicima o koordinisanom proglašenju nezavisnosti. - Ekspert iz Brisela Lučia MOntanaro Jankovski govori za Radio Slobodna Evropa o najnovjim prilikama na Balkanu. - Regionalna tema o proizvodnji, transportu i trgovini strujom. - Kako se neizvesnost oko ishoda predsedničkih izbora u Srbiji odražava na poslovnu klimu i strane investicije. - Storija o dečaku iz Crne Gore koji je izazvao pometnju na Gibraltaru anonimnom telefonskom dojavom o postavljenoj bombi.


ZKP: Inspekcijski organi da u potpunosti primjenjuju Zakon - Vijesti.me\nZKP: Inspekcijski organi da u potpunosti primjenjuju Zakon\n“Mogu da shvatim da jednoj mladoj državi nijesu prioritet šarolika i mnogobrojna mala i srednja preduzeća, ali ne mogu da shvatim da se ne primjenjuje zakon. Ne može biti da danas inspekcija još ne ulazi u objekte na kojima nema naziva firme. Ne može biti ni to da se u medijima i na internetu još reklamiraju nelegitimne zanatske usluge bez ikakvih sankcija, a postoje čak i materijalni dokazi”, ocijenio je Marđonović\nFoto: Foto: shuterstock Autor: Mina Business\nZanatsko-preduzetnička komora (ZPK) pozvala je inspekcijske organe da od ove godine počnu u potpunosti da primjenjuju Zakon o inspekcijskom nadzoru, jer će se na taj način suzbiti siva ekonomija i tek tada će postojati slobodno tržište.\nIzvršni direktor te nevladine organizacije (NVO), Boris Marđonović, kazao je da puna primjena Zakona znači da se inspekcijski organi najprije najave, daju razuman rok za uklanjanje eventualnih nedostataka, urade administrativnu ili fizičku provjeru pa tek onda napišu kaznu.\n“Tako ćemo zaista suzbiti sivu ekonomiju, budžet će u svakom smislu biti veći i tek tada ćemo imati slobodno tržište, jer je do sada privreda radila po pravilima nelegitimne konkurencije. Danas je naše društvo dovoljno zrelo za jedan novi društveni konsenzus i promjenu ovakve paradigme”, rekao je Marđonović agenciji Mina-business.\nŠto se tiče konkretnih predloga za ovu godinu, Marđonović smatra da bi trebalo povećati granicu za registraciju poreza na dodatu vrijednost (PDV) sa dosadašnjih 18 hiljada EUR na 36 hiljada EUR.\n“Naime, u posljednje vrijeme primjećujemo tendenciju razvoja uslužnog zanatstva koje ima veoma malo ili nema ulaznih faktura. Za njih registracija na PDV po prelasku obrta od 18 hiljada EUR znači podizanje cijena usluga prema krajnjim potrošačima za 19 odsto što je bolno za potrošače i što opet koristi siva ekonomija”, objasnio je Marđonović.\nPrema njegovim riječima, povećanje te granice neće smanjiti atraktivnost poreskog kredita kod preduzetnika i privrednih društava koja kupuju robu i sirovine. Isto to su uradili Hrvati, Makedonci i druge države u regionu i šire slijedeći primjere država članica Evropske unije (EU).\n“Mogu da shvatim da jednoj mladoj državi nijesu prioritet šarolika i mnogobrojna mala i srednja preduzeća, ali ne mogu da shvatim da se ne primjenjuje zakon. Ne može biti da danas inspekcija još ne ulazi u objekte na kojima nema naziva firme. Ne može biti ni to da se u medijima i na internetu još reklamiraju nelegitimne zanatske usluge bez ikakvih sankcija, a postoje čak i materijalni dokazi”, ocijenio je Marđonović.\nOsim toga, kako smatra, inspekcijske službe ne rade svoj posao na potpuno zakonit način.\n“Već nekoliko godina dobijamo izvještaje od vlasnika mikro, malih i srednjih preduzeća da inspektori upadaju u njihove radnje, veoma često bahato, nenajavljeno i bez ikakvog dokaza o sumnji da bi prethodno obavještenje subjekta nadzora umanjilo efikasnost inspekcije”, precizirao je Marđonović.\nInspektori, kako je rekao, kažnjavaju bez upozorenja i davanja razumnog roka za otklanjanje eventualnih nedostataka i time krše načelo preventivnosti.\n“Pri tome često objasne da moraju barem za nešto da vas kazne, jer imaju navodnu kvotu koju moraju da ispune. Time demonstriraju samovolju i ruše ugled države u očima građana. Osim toga, objavljivanje naziva kažnjenih firmi u javnosti je ne samo povreda službene tajne, nego se i nanosi šteta imidžu preduzeća”, smatra Marđonović.\nNa pitanje koje su to najozbiljnije barijere za zanatska preduzeća, Marđonović je rekao da su to nepostojanje sistema zanatskih kvalifikacija i siva ekonomija.\n“Kada kažem da mi nemamo nikakav sistem zanatskih kvalifikacija, mislim prije svega na praktično osposobljavanje u preduzećima koje smo imali do 70-ih godina, čak i u industrijskom zanatstvu”, precizirao je Marđonović.\nDa bi se stvari pomjerile sa mrtve tačke, Marđonović je rekao da su pokrenuli sistem majstorskih obuka koje će omogućiti kvalifikacije iste vrijednosti kao u državama članicama EU odnosno međunarodno priznavanje.\n“To znači da će prvi zanatski majstori u Crnoj Gori imati ne samo otvoren pristup tržištu rada i poslovnom nastanu, nego i prekograničnim uslugama što će nas konačno izvesti iz gastarbajterskog usuda koji nas prati generacijama unazad”, smatra Marđonović.\nOn je pozvao ministarstva prosvjete i ekonomije da noveliraju ključne zakone za razvoj srednjestaleške privrede i prilagode ih njenim realnim potrebama i izazovima.\nTo se odnosi, prije svega, na Zakon o državnoj upravi i uredbu o organizaciji njenog rada u kojoj, na primjer, Ministarstvo ekonomije nema nadležnosti u oblasti zanatskog obrazovanja i stručnog osposobljavanja ili Zakon o stručnom obrazovanju koji još preferira školski sistem sticanja zanatskih kvalifikacija, pa sve do Zakona o zanatstvu u kojem ima nedorečenih javnih ovlašćenja.\n“Dokle god ove dvije institucije ne budu sistemski umrežene, efekti njihovog rada će mimoilaziti sektor zanatstva”, dodao je Marđonović.\nPrema njegovim riječima, drugi gorući problem u zanatstvu je izuzetno veliki uticaj sivog tržišta na ovaj sektor.\n“U komunikaciji sa nadležnim ustanovama još dobijamo odgovor da država nema dovoljno kapaciteta da utiče na sivu zonu u zanatstvu, a ja bih rekao da još nema posvećenosti. Prema njihovom mišljenju, teško je, navodno, razdvojiti zanatstvo od trgovine”, rekao je Marđonović.\nOn je naveo da se možda mora objasniti inspektorima da je pekar svako ko od vreće brašna pravi i prodaje, direktno ili posredno, kruh i peciva, automehaničar svako ko vrati bezbjedno servisirano ili popravljeno motorno vozilo, zidar svako ko izgradi ili renovira objekat i tako redom za 130 zanatskih zanimanja u osam sektora.\n“U svakom od njih je uticaj sivog tržišta kamen spoticanja za razvoj”, zaključio je Marđonović.\nZanatsko-preduzetnička komora Crne Gore


Takmičari Palestre osvojili devet medalja | Kruševac Info\nTakmičari Palestre osvojili devet medalja\nNa 7. državnom prvenstvu Specijalne olimpijade Srbije u plivanju\n– Osvojene medalje možda znače deci i mladima sa posebnim potrebama mnogo, ali svima nama koji radimo kao treneri mnogo je važnije da se ovoj populaciji omogući da se bave sportom, da pokažu znanje i hrabrost i upoznaju drugove iz drugih gradova – rekla je predsednica Sportskog kluba Palestra Mirela Milojević.\nNa zatvorenim bazenima u Kruševcu održano je Sedmo državno prvenstvo Specijalne olimpijade u plivanju. Učestvovalo je 60 takmičara iz 10 gradova Srbije u kojima postoje i rade sportski klubovi dece i omladine sa posebnim potrebama. I svi su se rukovodili zakletvom Specijalne Olimpijade koju je na ceremoniji otvaranja izgovorio sportista Palestre Aksentije Ivanović: – Dozvoli mi da pobedim, a ako ne mogu pobediti , dozvoli mi da budem hrabar u svom pokušaju.\nTakmičare je pozdravio i poželeo sportsku sreću nacionalni direktor Sportskog saveza Srbije Aleksandar Stanojević. Otvarajući takmičenje, gradonačelnik Kruševca Bratislav Gašić rekao je takmičarima da su pobednici već samim tim što su uspeli da dođu i hrabro se bore. Podršku im je dao i zamenik gradonačelnika za sport i omladinu, Nikola Petrović.\nČlanovi Sportskog kluba za decu i mlade sa posebnim potrebama Palestra iz Kruševca osvojili su 9 medalja. Prva mesta su pripala Branimiru Gajiću (50 metara kraul), Olgi Dačić (25 m prsno) i Brankici Misini ( 25 m kraul), drugo su osvojili Miloš Đokić (100 m kraul), Bojan Đorđević (50 m kraul) i Ivana Miljković (25 m kraul), a treće Branimir Gajić (50 m prsno), Miloš Đokić (50 m kraul) i Lidija Vasić (25 m prsno).\n– Osvojene medalje možda znače deci i mladima sa posebnim potrebama mnogo, ali svima nama koji radimo kao treneri mnogo je važnije da se ovoj populaciji omogući da se bave sportom, da pokažu svoje znanje i hrabrost i upoznaju svoje drugove iz drugih gradova, jer im se retko ukaže prilika za druženjem i putovanjima – rekla je predsednica Sportskog kluba Palestra Mirela Milojević.\nGrad Kruševac se pokazao kao dobar domaćin, u saradnji sa Sportskim klubom Palestra, uz stručnu pomoć Plivačkog kluba Napredak i velikog broja volontera Edukativnog centra.\n« Najava – Nova smena vlasti u Kruševcu\n21. Zlatna kaciga – prijem za učesnike »


zaplena | Beogradske vesti\nU Vranju zaplenjeno više od sedam kilograma marihuane\nMinistarstvo unutrašnjih poslova Vlade Republike Srbije saopštilo je danas da su pripadnici policije u Vranju zaplenili 7.740 grama marihuane i uhapsili I. M. (1989) iz okoline Bujanovca zbog postojanja osnova sumnje da je izvršio krivično delo neovlašćena proizvodnja i stavljanje u promet opojnih droga. Policija je pronašla drogu u zadnjem […]\nMinistarstvo unutrašnjih poslova Vlade Republike Srbije saopštilo je da su pripadnici Uprave granične policije sinoć na graničnom prelazu Šid zaplenili 1,4 kilograma heroina i uhapsili M. K. (28), koji je osumnjičen da je izvršio krivično delo neovlašćena proizvodnja i stavljanje u promet opojnih droga. Prilikom kontrole automobila marke “folksvagen polo” […]\nZaplenjeno više od 21 kg droge u Beogradu\nEfikasnim radom na suzbijanju krijumčarenja narkotika, pripadnici Ministarstva unutrašnjih poslova u Beogradu zaplenili su više od 21 kilograma marihuane, otkrili laboratoriju za veštačko uzgajanje te droge i uhapsili jednu osobu. Zbog postojanja osnova sumnje da je počinio krivično delo neovlašćena proizvodnja i stavljanje u promet opojnih droga, policija je uhapsila […]\nMinistarstvo unutrašnjih poslova Vlade Republike Srbije saopštilo je da su pripadnici tog ministarstva, u saradnji sa pripadnicima Uprave carine, na graničnom prelazu Batrovci, na izlazu iz zemlje, zaplenili oko 6,5 kilograma marihuane. Oni su tom prilikom uhapsili dve osobe zbog postojanja osnovane sumnje da su izvršile krivično delo neovlašćena proizvodnja, […]\nMinistarstvo unutrašnjih poslova Vlade Republike Srbije saopštilo je danas da su pripadnici policije, u saradnji sa Upravom carina, na graničnom prelazu Batrovci zaplenili više od četiri kilograma marihuane i uhapsili jednu osobu. Prilikom kontrole automobila marke „volvo“ švajcarskih registarskih oznaka, kojim je upravljala švajcarska državljanka I. S. (1980), policija je […]\nMinistarstvo unutrašnjih poslova Vlade Republike Srbije saopštilo je da su pripadnici policije u Kraljevu presekli lanac ilegalne trgovine akciznom robom i zaplenili 18.980 paklica cigareta strane proizvodnje, bez akciznih markica i prateće dokumentacije, čija se vrednost procenjuje na više od tri miliona dinara. Policija je cigarete pronašla prilikom kontrole na […]\nZaplena 28.560 paklica cigareta bez akciznih markica\nMinistarstvo unutrašnjih poslova Vlade Republike Srbije saopštilo je danas da su pripadnici policije u Zrenjaninu zaplenili 28.560 paklica cigareta marke “ašima” i “marbl” bez akciznih markica, čija se vrednost procenjuje na više od 3,5 miliona dinara. U saopštenju se navodi da su cigarete pronađene prilikom pretresa stana i drugih prostorija […]\nPripadnici Ministarstva unutrašnjih poslova u Nišu presekli su još jedan lanac trgovine akciznom robom i zaplenili 31.000 paklica cigareta, čija se vrednost procenjuje na oko 30.000 evra. Tom prilikom, uhapsili su D.I. (1984) iz Prokuplja, zbog postojanja osnova sumnje da je izvršio krivična dela nedozvoljena trgovina i nedozvoljeni promet akciznih […]\nZaplenjeno 60 litara falsifikovanog alkoholnog pića ”Gorki list”\nMinistarstvo unutrašnjih poslova Vlade Republike Srbije saopštilo je da su pripadnici tog ministarstva u Subotici zaplenili 18.470 paklica cigareta, čija se vrednost procenjuje na oko 1.650.000 dinara i 60 litara falsifikovanog alkoholnog pića ”gorki list”. Policija je cigarete i alkoholna pića pronašla prilikom pretresa dve kuće na periferiji Subotice. Protiv […]\nPolicija u Peruu zaplenila kokain u “Messi ambalaži”\nPolicija u Peruu zaplenila je skor 1.5 tona kokaina zapakovanih sa ambalažom poznatog argentinskog fudbalera Lionela Messija. Kokain je bio namenjen evropskom tržištu a vrenost se procenjuje na 85.miliona evra.\nMinistarstvo unutrašnjih poslova Vlade Republike Srbije saopštilo je da su pripadnici tog ministarstva, u pretresu privatne kuće i pomoćnih prostorija na području Rume pronašli i zaplenili ukupno dve tone i 483 kilograma duvana. Osušeni duvan u listu težine dve tone i 460 kilograma, pronađen je u ekonomskom delu dvorišta, upakovan […]\nPripadnici Ministarstva unutrašnjih poslova u Kraljevu presekli su lanac ilegalne trgovine akciznom robom i zaplenili 3.240 paklica cigareta strane proizvodnje, bez akciznih markica i prateće dokumentacije. Vrednost cigareta procenjuje se na više od pola miliona dinara. Policija je cigarete pronašla, prilikom kontrole, na državnom putu Raška – Kraljevo, u mestu […]\nPripadnici Ministarstva unutrašnjih poslova u Pančevu zaplenili su više od tone duvana i više od 650 litara naftnih derivata. Policija je pronašla i oduzela više od 1.000 kilograma sušenog duvana u listu, prilikom pretesa na više lokacija na području Kovina. Zbog postojanja osnova sumnje da su izvršili krivično delo nedozvoljeno […]\nPripadnici Ministarstva unutrašnjih poslova u Sremskoj Mitrovici i Rumi su, prilikom pretresa privatne kuće i pomoćnih prostorija na području Rume pronašli i zaplenili tonu i 124 kilograma duvana. Osušeni duvan u listu, ukupne težine tonu i 104 kilograma pronađen je u ekonomskom delu dvorišta, uvezan u 21 balu i u […]\nPripadnici Ministarstva unutrašnjih poslova u Pančevu, u dve odvojene akcije zaplenili su više od dve tone duvana i 12.000 paklica cigareta bez akciznih markica. Prilikom pretesa kuće u okolini Pančeva, policija je pronašla i oduzela oko tonu i 900 kilograma sušenog duvana u listu, više od 150 kilograma rezanog duvana […]\nPripadnici Ministarstva unutrašnjih poslova u Pančevu zaplenili su oko 2.300 litara naftnih derivata i protiv tridesetogodišnjeg sugrađanina podneli krivičnu prijavu zbog postojanja osnova sumnje da je izvršio krivično delo nedozvoljena trgovina. Policija je tokom vikenda, u dvorištu kuće u centru grada, zatekla osumnjičenog kako iz teretnog kombi vozila vrši pretakanje […]\nPripadnici Ministarstva unutrašnjih poslova u Bačkoj Palanci otkrili su i zaplenili oko 11 kilograma suve biljke nalik marihuani i uhapsili dvojicu osumnjičenih za nelegalnu trgovinu narkoticima. Pretresom kuće M. J. (1974), po naredbi nadležnog sudije, policija je pronašla oko 10,5 kilograma biljne materije, vagu za precizno merenje i 20 puščanih […]\nPripadnici Ministarstva unutrašnjih poslova u Beogradu, u saradnji sa Poreskom upravom, zaplenili su u naseljima Vrčin i Ripanj oko četiri tone duvana. Policija je na tri različite lokacije na Voždovcu otkrila oko četiri tone duvana – 200 kilograma rezanog, a ostalo u balama. Takođe, pronađena je mašina za sušenje i […]


Vrnjačka Banja | Headliner\nPoznat novi termin održavanja Lovefesta… Vidimo se od 3. do 5. septembra u Vrnjačkoj Banji\nZbog trenutne epidemiloške situacije u Srbiji, organizatori Miller Lovefesta u Vrnjačkoj Banji doneli su odluku da festival odlože za novi datum, tako da bi ovogodišnje izdanje trebalo da bude održano od 3. do 5. septembra. – Zdravlje svih ljudi iz organizacije i pre svega svih naših posetilaca nam je na …\n“Internacionalni festival pozorišta”… Predstava “Oleanna” otvara 25. jula novi pozorišni festival u Vrnjačkoj Banji\nPod pokroviteljstvom Opštine Vrnjačka Banja i u saradnji sa Kulturnim Centrom Vrnjačka Banja, pokrenut je “Internacionalni festival pozorišta” (IFP) u Vrnjačkoj Banji, koji će od 2019. biti organizovan svake godine tokom poslednje nedelje jula. Cilj festivala je da stanovnicima Banje i gradova u okruženju, kao i svim posetiocima “kraljice turizma” …\n“Protiv stagnacije”… i medijske manipulacije: Kragujevački Armuši imaju novi spot\nKragujevački bend Armuši objavio je novi spot za pesmu “Protiv stagnacije”. – Pesma je ovog puta snimljena na srpskom jeziku i govori o društvenoj stagnaciji i medijskoj manipulaciji. Ovom pesmom želimo da prenesemo jasnu poruku o borbi protiv kiča, šunda i raznih nemoralnih, neukusnih i nekulturnih medijskih emisija i rijaliti …\nZavršeno 11. izdanje festivala ljubavi… Vidimo se jesenas u Beogradu na 2. Lovefest Experienceu\nPhoto: Lovefest Heineken Lovefesta koji je od 3. do 5. avgusta trajao u Vrnjačkoj Banji ove godine posetilo je više od 100.000 ljudi iz celog sveta, a Srbija je dobila još jedan muzički događaj svetskih razmera. U protekla tri dana festival su posetili mladi iz više od 36 zemalja, a …


Hakeri mogu manipulisati fajlovima koje primite preko WhatsAppa i Telegrama\nMobilni telefoni, 17.07.2019, 03:30 AM\nIstraživači kompanije Symantec pokazali su nekoliko zanimljivih scenarija napada na aplikacije WhatsApp i Telegram za Android.\nNapad nazvan "Media File Jacking" koristi poznatu činjenicu da bilo koja aplikacija instalirana na uređaju može pristupiti i prepisati fajlove sačuvane u spoljnoj memoriji, uključujući i fajlove koje su sačuvale druge aplikacije instalirane na istom uređaju.\nWhatsApp i Telegram omogućavaju korisnicima da izaberu da li žele da sačuvaju sve dolazne multimedijalne fajlove u internoj ili eksternoj memoriji uređaja.\nMeđutim, WhatsApp za Android podrazumevano automatski čuva medija fajlove u spoljnoj memoriji, dok Telegram za Android koristi internu memoriju za skladištenje fajlova korisnika tako da oni nisu dostupni bilo kojoj drugoj aplikaciji.\nMeđutim, mnogi korisnici Telegrama ručno menjaju ovu postavku i čuvaju fajlove u spoljnoj memoriji, koristeći opciju "Save to Gallery" u postavkama, kada žele da podele primljene fajlove sa svojim prijateljima koristeći druge aplikacije kao što su Gmail, Facebook Messenger ili WhatsApp.\nTreba napomenuti da napad nije ograničen samo na WhatsApp i Telegram, već i na funkcionalnost i privatnost mnogih drugih Android aplikacija.\nZlonamerna aplikacija instalirana na uređaju primaoca može presresti i manipulisati fajlovima, kao što su privatne fotografije, dokumenti ili video snimci, koji se šalju između korisnika preko spoljašnje memorije uređaja i sve to bez znanja primaoca i u realnom vremenu.\n"Činjenica da se fajlovi čuvaju i učitavaju iz spoljne memorije bez odgovarajućih bezbednosnih mehanizama, dozvoljava drugim aplikacijama sa dozvolom pisanja u spoljnoj memoriji da ugrožavaju integritet fajlova", kažu istraživači. "Napadači mogu iskoristiti odnose poverenja između pošiljaoca i primaoca kada koriste ove IM aplikacije za ličnu dobit ili uništavanje."\nIstraživači su ilustrovali i demonstrirali četiri scenarija napada, u kojima malver može trenutno analizirati i manipulisati dolaznim fajlovima.\nU prvom scenariju napada, naizgled bezazlena, ali zapravo zlonamerna aplikacija koju korisnik preuzme može da se pokrene u pozadini da bi izvela Media File Jacking napad dok žrtva koristi WhatsApp i može manipulisati fotografijama u skoro realnom vremenu, bez znanja žrtve.\nU drugom scenariju, koji istraživači nazivaju "jednim od najštetnijih Media File Jacking napada", napadač može manipulisati fakturom koju dobavljač šalje klijentima kako bi ih prevario da izvrše uplatu na račun koji on kontroliše.\nU trećem scenariju napada, napadači mogu iskoristiti odnos poverenja između zaposlenih u organizaciji. Oni mogu koristiti rekonstrukciju glasa pomoću tehnologije dubokog učenja da bi izmenili originalnu audio poruku za svoju ličnu korist ili da bi napravili štetu.\nU Telegramu, administratori koriste koncept "kanala" da bi poslali poruke neograničenom broju pretplatnika koji su konzumenti objavljenog sadržaja. Koristeći ovu tehniku napada, napadač može da promeni medija fajlove koje se pojavljuju u pouzdanim kanalima u realnom vremenu da bi širili lažne vesti.\nSymantec je već obavestio Telegram i Facebook odnosno WhatsApp o Media File Jacking napadima, ali veruje se da će to pitanje rešiti Google sa predstojećim Android K ažuriranjem.\nAndroid K uključuje novu funkciju privatnosti koja se zove Scoped Storage koja menja način na koji aplikacije pristupaju fajlovima u spoljnoj memoriji uređaja. Scoped Storage daje svakoj aplikaciji izolovani sandbox za čuvanje u eksternoj memoriji uređaja gde nijedna aplikacija ne može pristupiti podacima drugih aplikacija na vašem uređaju.\nDo tada, korisnici mogu da umanje rizik od takvih napada tako što će onemogućiti funkciju odgovornu za čuvanje medija fajlova na eksternoj memoriji uređaja. Da bi to uradili, korisnici Androida treba da urade sledeće:\nWhatsApp: Podešavanja → Razgovori → Isključite prekidač za „Vidljivost medija“\nTelegram: Podešavanja → Podešavanja razgovora → Onemogući prekidač za „Sačuvaj u galeriji“.


Brnabić zahvalila Fabriciju na "brzoj pomoći" EU | Klik IN\nBrnabić zahvalila Fabriciju na „brzoj pomoći“ EU\nPremijerka Srbije Ana Brnabić zahvalila je šefu Delegacije Evropske unije u Beogradu Semu Fabriciju na brzoj pomoći koju je EU uputila za hitne potrebe našeg zdravstvenog sistema, a posebno za finansiranje avionskog prevoza medicinske opreme u Srbiju.\nBrnabić je u telefonskom razgovoru predstavila mere koje je Srbija preduzela u borbi protiv Kovida-19 i rezultate koji su do sada postignuti, a Fabrici je pohvalio rad Vlade i zdravstvenog sistema, koji su doveli do dobrih rezultata u ovoj teškoj situaciji.\nFabrici je objasnio da je ta pomoć deo od 15 miliona evra koje je Evropska unija odobrila Srbiji za hitne potrebe, kao i da su pokrenuti novi vidovi saradnje na osnovu Ugovora o zajedničkim nabavkama i Mehanizama Evropske unije za civilnu zaštitu.\nKako se navodi u saopštenju Vlade, Brnabić i Fabrici su razgovarali i o merama koje će Srbija preduzeti za podršku privredi.\nFabrici je najavio paket od 78 miliona evra za Srbiju koji je najavila Evropska komisija i istakao potrebu da Srbija i EU zajedno rade na podršci brzom oporavku, posebno malih i srednjih preduzeća.\nBrnabić i Fabrici su se složili da Srbija i Evropska unija treba da nastave da blisko sarađuju na prevazilaženju ove krize u duhu solidarnosti i napretku Srbije na putu ka EU.\n← Sudije da sude po ZAKONU, a ne po STRAHU od predsednika\nSlučaj Kon ogoljava respirator kampanju →


Predstavljamo startape: OROOK - SerbianTech\nSerbianTech Novosti Predstavljamo startape: OROOK\nPredstavljamo startape: OROOK\nPredstavljamo startape: OROOK\t24 септембра, 2021\nOROOK je jedinstvena platforma za zapošljavanje, dizajnirana po potrebama građevinske industrije. Pridruživanjem OROOK zajednici inženjera, dobićete mogućnost da lako i brzo pretražujete i aplicirate na aktuelne pozicije, kao i da pratite stručne blog tekstove, preuzmete OROOK industrijski izveštaj i pohađate obuke relevantne za industriju. Saznajmo zajedno zašto se treba opredeliti baš za ovu platformu.\nOsnivač i ideja OROOK startapa\nOROOK je inovativni startap i pokretač prve specijalizovane platforme za povezivanje poslodavaca i stručnjaka koji rade u oblasti građevinarstva. Idejni tvorac i direktor kompanije je dr Miljan Mikić, inženjer bogatog akademskog i praktičnog iskustva stečenog u Srbiji i inostranstvu.\nDr Mikić je svoja znanja i veštine usavršavao u radu na brojnim projektima, posebno u oblastima projektnog menadžmenta i upravljanja troškovima i vremenom. Kao stručni konsultant asistirao je u zapošljavanjima velikog broja visokoobrazovanih stručnjaka u više od 20 različitih građevinskih kompanija.\nDo 2019. godine dr Mikić je radio kao docent Građevinskog fakulteta Univerziteta u Beogradu. Danas sa porodicom živi u Beču, a osim kao CEO OROOK-a takođe radi i kao profesor na Univerzitetu u Lidsu u Velikoj Britaniji.\nDugogodišnje iskustvo u struci, dubinsko poznavanje građevinarstva i povratne informacije kolega sa kojima je sarađivao bili su za dr Mikića nepresušna riznica dragocenih informacija.\nRad na velikim infrastrukturnim i industrijskim projektima osnivaču OROOK-a je pružio direktan uvid u izazove sa kojima se firme sreću kada treba zaposliti inženjere (često u kratkim vremenskim rokovima). S druge strane, iskustvo u akademskom radu ukazivalo je na primetan nedostatak jedinstvenog, sveobuhvatnog pregleda poslova koji se nude na domaćem tržištu.\nSvestan ovih problema i načina na koje se oni mogu rešiti, dr Mikić je doneo odluku da sa bliskim saradnicima osnuje OROOK.\nCilj projekta je od početka bio da se oformi zajednica stručnjaka iz raznih oblasti građevinarstva, kako bi se mogla kreirati pregledna baza poslodavaca i poslova koje nude, kao i inženjera u potrazi za dobrim poslovima u struci.\nPrema iskustvima OROOK klijenata, tradicionalni kanali za oglašavanje poslova retko dovode do pouzdanih i održivih zapošljavanja u građevinarstvu. Glavni uzrok ovog problema leži u tome što ovakve platforme nisu specijalizovane ni za jednu konkretnu industirju, niti nude opcije detaljne i funkcionalne pretrage kandidata.\nUtrošak dragocenog vremena koje se mora uložiti u izbor budućeg zaposlenog dodatno otežava posao poslodavaca. Vreme uloženo u pisanje oglasa, prikupljanje i analiziranje biografija, pravljenje užeg izbora i organizovanje intervjua ne garantuje uspeh. Najveći broj prijava koji pristužu često su nerelevantne, pa se kadrovske službe moraju snalaziti na razne načine kako bi doprli do kvalitetnih inženjera.\nUsmene preporuke ili korišćenje usluga HR i headhunting agencija mogu biti od pomoći, ali ni ove metode nisu uvek pouzdane (niti ih svaka kompanija može priuštiti).\nGledano iz ugla inženjera, umesto jedinstvene baze pozicija koje se nude u industriji koja ih interesuje, tržište nudi brojne izvore informacija o poslovima za sve sektore, od prodaje i uslužnih delatnosti do medicine i IT-ja. Ostati u toku sa svim oglasima na različitim platformama je veoma iscrpljujuće, a ukoliko ste stručnjak koji nema brojne kontakte u industriji, u potrazi za poslom se ne možete osloniti ni na preporuke kolega i poznanika.\nOROOK je, stoga, koncipiran kao jedinstveno mesto na kome se nude i traže isključivo poslovi vezani za oblast građevinarstva. Oglasi su pregledni i jasni, podaci o kompanijama uvek dostupni, a moguće je doći i do kandidata koji nisu u aktivnoj potrazi za poslom.\nPlatforma je namenjena svim akterima u građevinarstvu: građevinskim, mašinskim i elektroinženjerima, arhitektama i administrativnom osoblju koje interesuje ova industrija. Kompanije koje oglašavaju poslove na platformi su projektantske, izvođačke, ili se bave investicijama, a zastupljena su i mala i srednja, kao i velika preduzeća i korporacije.\nZa profesionalce u potrazi za poslom u građevinarstvu, registrovanje profila (korak koji je neophodan da bi se moglo pristupiti bazi poslova) potpuno je besplatno i relativno jednostavno, jer se podaci uglavnom unose kroz padajuće menije i biranje između ponuđenih opcija.\nKao registrovani korisnik, svaki inženjer može pretraživati bazu, prijavljivati se na poslove i direktno komunicirati sa potencijalnim poslodavcima.\nZa kompanije koje svoje poslove oglašavaju na OROOK-u, dostupno je 4 paketa usluga (Starter, Standard, Premium i Enteprise), osmišljenih da odgovore na različite nivoe konkretnih potreba poslodavaca. Sveobuhvatniji paketi predstavljaju najbolji izbor, jer uključuju specijalne funkcionalnosti, dodatne konsultantske usluge i korisne marketinške pogodnosti.\nOsim standardnih usluga vezanih za olakšavanje procesa zapošljavanja, OROOK nudi i usluge efikasnog rešavanja tenderskih pozicija, kao i povezivanje sa timovima majstora i fizičkih radnika za sve vrste projekata u građevinarstvu.\nNa raspologanju su kursevi na aktuelne teme poput upravljanja projektima, Evrokod standarda za projektovanje, softvera kao što je MS Project, kao i ugovaranja projekata po FIDIC modelima. Više o obukama možete pročitati na OROOK blogu, dok prijava na kompanijski newsletter donosi mesečni pregled najvažnijih informacija, od novih obuka i poslova na platformi do zanimljivosti iz industrije.\nNakon dobrog starta u 2020, 2021. godina donela je nove uspehe i priznanja. OROOK je uspešno izašao na austrijsko tržište, za koje su već oglašavali otvorene pozicije u renomiranim kompanijama DACH regiona.\nTakođe, ove godine OROOK je nominovan za najbolji novi startup (Best Newcomer) od strane Global Startup Awards, a postali su i inovacioni partneri austrijske državne agencije za digitalizaciju građevinarstva – Digital Findet Stadt.


Jeftini letovi iz Španije do Kokosovih Ostrva - Avio karte Španija Kokosova ostrva - eSky.rs\nAvio karte iz Španije do Kokosovih Ostrva\nPretražite letove iz Španije do Kokosovih Ostrva\nProverite najbolje prilike za letove iz Španije do Kokosovih Ostrva\n✔ Postoje li posebne ponude za letove iz Španije do Kokosovih Ostrva na eSky.rs?\n✔ Mogu li se pobrinuti za osiguranje prilikom rezervacije leta iz Španije do Kokosovih Ostrva?\n✔ Ako rezervišem let iz Španije do Kokosovih Ostrva, mogu li da rezervišem ujedno i smeštaj?\n✔ Koje avio-kompanije nude letove iz Španije do Kokosovih Ostrva?\nBudite sigurni, da na eSky.rs ponuda letova iz Španije do Kokosovih Ostrva uključuje ne samo niskotarifne avio-kompanije, već i one koje su specijalizovane za visoki standard.


Zeman je, u intervjuu državnoj televiziji ČTK, kazao da je Češka bila poslednja članica Alijanse koja je dala saglasnost za bombardovanje.\nOn je naveo da je razlog za to bio bio što je Češka ušla u NATO samo tri nedelje pre davanja saglasnosti za bombardovanje Jugoslavije, pa "nije bilo baš normalno da kao novopridošla članica i kao jedina zemlja uloži veto".\nČeški predsednik se prisetio da je njegova zemlja nastojala da nađe saveznike za veto, ali da je to bilo bez uspeha i da ga je tek kasnije Grčka podržala.\n- Ali, mogu da vam kažem da, sa određene distance, to smatram greškom i verujem da je to bez sumnje bio čin arogancije moćnika - kazao je Zeman.\nČeški list "Mlada fronta dnjes", prenoseći Zemanovu izjavu, podseća da je bombardovanje tada nazivano "humanitarnom akcijom".\nZeman je intervju državnoj televiziji dao povodom dve decenije od ulaska Češke u NATO.\nMiloš Zeman je 1999. godine, kao premijer češke manjinske socijaldemokratske vlade uprkos glasnim protestima u svojoj partiji, odobrio bombardovanje Jugoslavije i dao saglasnost za preletanje aviona NATO preko Češke, ali je još tada upozoravao da se bombarduje zbog humanitarne katastrofe kosovskih Albanaca, a da bi bio apsurd kada bi bombardovanje vodilo ka otcepljenju Kosova od Srbije.


Samira Hurem: “Nećemo zanemariti rezultat”\nSeniorske reprezentativke Bosne i Hercegovine okupile su se juče u Trening centru NFS BiH u Zenici i počele pripreme za prijateljske susrete sa Albanijom i Mađarskom.\n“Pred nama su dvije test utakmice sa Albanijom i Mađarskom i to će biti veoma kvalitetne provjere za nas. Pozvali smo 25 igračica, a osim Melise Hasanbegović i Minele Gačanice sve nastupaju u našoj zemlji. Cilj ovog okupljanja je da provjerimo sve mlade igračice kako bismo što bolje selektirali ‘A’ tim za nove kvalifikacije. Važno nam je da igračice koje su manje igrale u prošlom ciklusu dobiju minutažu i pokažu svoj kvalitet. Nećemo zanemariti rezultat jer uvijek želimo da pobijedimo, ali najbitnije u ovom trenutku je da provjerimo sve igračice” – rekla je selektorica Samira Hurem.\nMeč sa Albanijom na programu je devetog aprila u 16h u zeničkom Trening kampu, a sa Mađarskom 13. aprila u Telkiju.\nPrethodni članakZoran Erbez više nije trener Slavije\nNaredni članakLondonski klub stupio u kontakt s Čalhanogluom\nSasa 6/04/21 11:53\tAt\t6/04/21 11:53\nI ne trebaju da se zanemare rezultati


Najavljen štrajk, građani od sutra neće moći da podignu dokumenta - Infobrif\nNajavljen štrajk, građani od sutra neće moći da podignu dokumenta\nObjavljeno 26.02.2019. u 17:03 poslednja izmena 26.02.2019. u 17:50\nFoto: Youtube/Printscreen/Potrošački savetnik\nBEOGRAD – Sindikati Republičkog geodetskog zavoda (RGZ) stupiće sutra, 27. februara ponovo u štrajk u svim organizacionim jedinicama u Srbiji jer Zavod nije izvršio „korekciju“ umanjenih januarskih primanja zaposlenih.\n„Od Vlade Srbije i rukovodstva RGZ zahtevamo striktno poštovanje sporazuma potpisanog 21. januara kojim se garantuje nivo primanja usklađen sa odlukom o povećanju osnovice, za sve zaposlene u Zavodu“, navodi se u saopštenju.\nU vreme trajanja štrajka neće biti moguće predavati nove zahteve i biće obustavljeno izdavanje dokumenata, osim za potrebe zdravstvene i socijalne zaštite građana.\nRepublički geodetski zavodSindikatiŠtrajk\nMinistarstvo rada našlo zamenu za direktora Doma za osobe ometene u razvoju smenjenog nakon smrti štićenika\nKoliko njuškanja treba dozvoliti psu tokom šetnje?